הוועדה המיוחדת לפניות הציבור, כנסת 20, פרוטוקול מספר 111, 2017-09-04 12:00

ישראל אייכלר: שלום וברוכים הבאים לדיון של הוועדה לפניות הציבור בעניין ההיערכות של חברות התחבורה הציבורית לקראת חגי תשרי.

ישראל אייכלר: בעצם זאת ישיבת מעקב, לאחר הרבה דיונים שהיו לנו מדי שנה בשנה.

ישראל אייכלר: זה כמעט הפך למסורת שלקראת חגי תשרי אנחנו באים להביע את הזעקה של האנשים בחודש תשרי, בעיקר במוקדים שאליהם כל עם ישראל מגיע, כמו הכותל המערבי, אבל לא רק.

ישראל אייכלר: יש הרבה יהודים שאין להם מכוניות פרטיות והם יוצאים בחגים ויוצאים בחול המועד, ואנחנו מתחננים כבר שנים לפני שר התחבורה שלפחות בחודשי אלול ותשרי יעשו קווי לילה בכותל המערבי לפחות.

ישראל אייכלר: פעם בשעה אוטובוס.

ישראל אייכלר: אפילו זה לא יספיק.

ישראל אייכלר: אני חייב לציין שהם נענו לבקשתנו וכבר קיבלתי מכתב שהם יאריכו את זה עד שתיים או שלוש בלילה, אני עוד לא יודע.

ישראל אייכלר: אפשר להודיע על שלוש בלילה?

ישראל אייכלר: תכף יהיו פה הנציגים של משרד התחבורה ונשמע מהם האם אפשר להודיע לציבור על עד שלוש בלילה.

ישראל אייכלר: אבל גם מבחינה בטיחותית וביטחונית כדאי שבעיר העתיק, כשאנשים מסתובבים בלילה, תהיה להם תחבורה.

ישראל אייכלר: הבעיה הנוספת היא האנשים שלא יודעים אם האוטובוס עולה או לא עולה לכותל.

ישראל אייכלר: הצענו בישיבה הקודמת שאם אי אפשר להעלות אוטובוסים דו-מפרקיים לכיכר גורן, עד הכותל בפנים, אז אפשר לשמור להם איזשהו חניון או שניים – גם את זה משרד התחבורה, העירייה, כבר השיגו לנו – לאוטובוס אחד או שניים שיעמדו בשאר האשפות ושיהיה מיניבוסים קטנים לאנשים נכים או קשישים או נשים בהיריון שיכניסו אותם לתוך הכיכר.

ישראל אייכלר: שיהיה רכב קטן שעושה את הסיבוב הקטן הלוך וחזור, וכך פתרנו את הבעיה של אלה שלא יכולים ללכת, ופתרנו את הפקקים שנוצרים, כי כל אוטובוס שצריך להיכנס לכיכר גורן עושה פקק לכל האורך עד שער ציון וחניון גבעתי.

ישראל אייכלר: יש לנו פה שורה של דברים שביקשנו בשנים עברו ואני רוצה לבקש אותם שוב.

ישראל אייכלר: בראש ובראשונה, המשטרה ומשרד התחבורה – אם אפשר, להפסיק את העבודות בכביש 1 ו-38 בלילות האלה שאנשים נוסעים לחגי תשרי.

ישראל אייכלר: זה יוצא כמה לילות בחול המועד וכמה לילות של עשרת ימי תשובה עם הסליחות.

ישראל אייכלר: זה לא הרבה ימים ואפשר לתאם את זה בין המשטרה למשרד התחבורה.

ישראל אייכלר: אלה ימים שיש עומס גדול, ולכן יש להפסיק לשעה/שעתיים את העבודה ולתת לתנועה לזרום.

ישראל אייכלר: כי הסבל של הנוסעים הוא בלתי אפשרי.

ישראל אייכלר: גם ביקשנו להעביר מכביש 1 לכביש 443 במקרה של עומס.

ישראל אייכלר: שתהיה למשטרה סמכות להגיד לאוטובוסים לנסוע דרך 443, למרות שרק לקו 422 יש רשות לנסוע דרך 443, בעוד כל שאר הקווים חייבים לנסוע דרך כביש 1.

ישראל אייכלר: כי כאשר הכביש חסום ואלפי אנשים עומדים בתוך הקופסאות האלה, כאשר לפעמים גם אין מזגן באוטובוס, אפשר וצריך להעביר את התנועה ל-443.

ישראל אייכלר: קיבלנו תשובה ממשרד התחבורה שהם לא מוכנים שכל נהג יחליט מתי הוא נוסע מפה ומתי משם; שאולי יהיה לו נוח לעקוף כמה תחנות אז הוא יעלה ל-443.

ישראל אייכלר: אבל לא זאת כוונתי, ברור לי שלא הנהג מחליט על זה.

ישראל אייכלר: צריך להיות פקח וקצין משטרה שיהיו בתיאום, כאשר אם יש עומס אז כל אלה שעולים לירושלים יכולים לעלות גם מ-443, שהוא הרבה יותר פנוי.

ישראל אייכלר: גם העניין של מעבר לעשרה נוסעים בעמידה – היו לנו דיונים על זה.

ישראל אייכלר: פעם זה היה אסור באיסור מוחלט והשאירו אנשים בתחנות.

ישראל אייכלר: אבל ביקשנו שבתחנות באמצע הדרך, כשאדם או שניים עומדים לבד, יהיה מותר להעלות אותם מעבר לעשרה נוסעים.

ישראל אייכלר: יש איזשהו שיפור בעניין הזה, אבל.

ישראל אייכלר: .. אני לא מדבר על תחנות יציאה; בתחנות יציאה צריך להקפיד על כך, כדי שחברות האוטובוסים או המפעילים יוסיפו עוד אוטובוסים אם צריך.

ישראל אייכלר: המנהלת, לגבי האוטובוסים בעמידה, יש כבר איזשהו אישור לעמידה של יותר מעשרה, נכון?

<שלומית אבינוח-קואולמן: תכף מורן תיכנס.

ישראל אייכלר: אבל את זוכרת אם יש אישור לדבר הזה?

<שלומית אבינוח-קואולמן: פנינו לשרת המשפטים ועדיין לא קיבלו תשובה.

ישראל אייכלר: עדיין לא קיבלנו התייחסות.

ישראל אייכלר: אז אנחנו עומדים על זה שאם אדם עומד באיזשהו מושב באמצע הדרך, אז גם אם יש עשרה נוסעים מותר להעלות אותו.

ישראל אייכלר: יש עוד בקשה שביקשנו, וחשוב לעשות את זה בחגים:

ישראל אייכלר: לאפשר לאוטובוסים מלאים בעיר לצאת החוצה מן העיר – באישור הפקח ובאישור המפעיל.

ישראל אייכלר: לא לבצע את כל המסלול.

ישראל אייכלר: כי לפעמים כולם תקועים במסלולים שהם חייבים לעשות בזמן שהאוטובוס כבר מלא וממילא לא מעלה נוסעים בתחנות.

ישראל אייכלר: אז שיוכל לצאת החוצה בדרך אחרת ולשחרר את העיר.

ישראל אייכלר: זה בולט בבני-ברק יום-יום, בעיקר בתקופת החגים, אבל גם בירושלים זה קורה.

ישראל אייכלר: גם בירושלים לפעמים קורה שהאוטובוסים מלאים והם עושים את כל המסלול.

ישראל אייכלר: מי שמכיר את העיר יודע שלפעמים לעבור את כל המסלול זה חצי שעה.

ישראל אייכלר: וסתם.

ישראל אייכלר: כי זה אוטובוס שלא מעלה נוסעים.

ישראל אייכלר: גם ביקשנו להוסיף נקודות יציאה נוספות מהערים המרכזיות שקיים בהן ביקוש לתחבורה ציבורית.

ישראל אייכלר: את זה עושים כל שנה ואני מקווה שגם השנה – שיהיו תחנות מרכזיות שבהן אנשים עולים ויוצאים החוצה.

ישראל אייכלר: לא כל אוטובוס צריך לעשות את כל הסיבוב.

ישראל אייכלר: לגבי קבלני משנה, היה לנו בל"ג בעומר בשנה שעבר מקרה מאוד קשה שבו חברות תחבורה פרטיות הבריזו.

ישראל אייכלר: אנחנו רוצים שהפיקוח על קבלני המשנה יהיה באחריות המפעילים עצמם, לוודא שהאוטובוסים, לפחות האחרונים, יהיו אוטובוסים של החברה עצמה ולא קבלנים שאני לא יודע בכלל אם הם עומדים במשימה.

ישראל אייכלר: ביקשנו ואנחנו מבקשים שוב: חובת הצבת פקחים בכל שעות העומס בקרב כל החברות המפעילות.

ישראל אייכלר: לא ייתכן מצב שמאות אנשים עומדים בתחנות ואין עם מי לדבר.

ישראל אייכלר: אנחנו רוצים שיפרסמו טלפונים לפנייה און-ליין, לשאול מה עם האוטובוסים, האם מוסיפים אוטובוסים, מתי מוסיפים אוטובוסים.

ישראל אייכלר: כי בסוף זה קורה, אבל אחרי שעתיים של המתנה בשמש ובחום.

ישראל אייכלר: לגבי תחנות יציאה, הוספנו בבני-ברק, ברחוב בן דוד, תחנת יציאה.

ישראל אייכלר: הובטחה הסדרת הפתיחה באופן קבוע.

ישראל אייכלר: אני רוצה לציין שהיום כבר יוצאים משם, אבל נראה לי שאולי יש מישהו שמעוניין שאולי רק שלוש-ארבע מכוניות יוכלו לעבור שם – ושוב נוצר פקק.

ישראל אייכלר: אנחנו גם רוצים שיוסיפו קווי לילה לא רק בעשרת ימי תשובה ולא רק בכותל המערבי, אלא גם בחול המועד, בלילות שמחת בית השואבה, בין ירושלים לפריפריה ולערים במרכז, עד לפנות בוקר.

ישראל אייכלר: הציבור צריך את זה, וכפי שציינתי, זה לא פחות חשוב מקווי לילה ריקים במקומות שאין בהם כל כך הרבה נוסעים.

ישראל אייכלר: בדיון הקודם דיברנו הרבה על העניין של הכותל המערבי.

ישראל אייכלר: בעניין המיניבוסים, כפי שציינתי, עוד לא קיבלתי תשובה.

ישראל אייכלר: אני חושב שזה הדבר הכי חשוב – לא רק בחגי תשרי אבל בעיקר – כי רוב האוטובוסים באותם ימים לא עולים בתוך שער האשפות בגלל העומס, ולכן שלפחות יהיה איזה מיניבוס קטן לקשישים, חולים ומי שקשה לו לעלות.

ישראל אייכלר: אנחנו ביקשנו מעיריית ירושלים – שאני מקווה שיש לנו פה נציגות שלהם - - -

<שלומית אבינוח-קואולמן: לא באו.

ישראל אייכלר: עוד לא הגיעו.

ישראל אייכלר: אני מבקש שיפעילו פקח, שזה הדבר הכי פשוט.

ישראל אייכלר: איפה שאפשר לעשות ביזנס עם החניונים, שם כל הזמן נמצאים פקחים.

ישראל אייכלר: אבל בכותל המערבי, לשמור שהמקום של האוטובוסים יישאר פנוי ליד שער האשפות.

ישראל אייכלר: ..

ישראל אייכלר: אנחנו רוצים שיהיה שם – ויהיה שם – פקח עד שבע בערב.

ישראל אייכלר: בשבע בערב רק מתחילים החיים בכותל המערבי במשך חגי תשרי.

ישראל אייכלר: פקחים שיאכפו את האיסור של חניית רכבים פרטיים במפרץ של האוטובוסים.

ישראל אייכלר: צריך גם פקח קבוע של "אגד" בשער האשפות, שיהיה בתיאום עם השוטר בכיכר גורן.

ישראל אייכלר: המשטרה כבר אמרה הרבה פעמים, בצדק, שהמשטרה לא יכולה להיות פקח של משרד התחבורה או של "אגד".

ישראל אייכלר: צריך להיות פקח לצורך הכוונת האוטובוסים ושהנוסעים יהיו מעודכנים אם האוטובוס עולה או לא עולה.

ישראל אייכלר: אני מקבל יום-יום תלונות מאנשים...

ישראל אייכלר: נערים צעירים בורחים פה, רצים שם.

ישראל אייכלר: אבל אדם מבוגר, עומד לי הכותל המערבי, אומרים לו שעוד מעט עולה האוטובוס, בסוף האוטובוס לא עולה, אז הוא יורד למטה, וכשהוא יורד למטה האוטובוס כבר עלה.

ישראל אייכלר: זה פינג-פונג ממש בלתי אפשרי.

ישראל אייכלר: וכבר עשינו שילוט וכבר נלחמנו שנה שלמה שיהיה שילוט, אבל עדיין אין מספיק תיאום.

ישראל אייכלר: חברת "סיטיפס" הודיעה לנו שבליל התרת נדרים לפני כיפור הם יעשו הארכת קו השירות עד שתיים בלילה.

ישראל אייכלר: אני מציע שכמו שביקשתי קווי לילה באוטובוסים, אז שבעשרת ימי תשובה וחול המועד, שזה סך הכול חמישה ימים פה וחמישה ימים שם, "סיטיפס" תפעיל כל הלילה את הקו הזה, לפחות מפסגת זאב ועד הר הרצל.

ישראל אייכלר: וגם כדאי שתצא רכבת לפחות פעם בשעה כל הלילה.

ישראל אייכלר: יהיו להם נוסעים די והותר.

ישראל אייכלר: זהו.

ישראל אייכלר: יש עוד בעיות מקומיות.

ישראל אייכלר: חברת "אפיקים" – יש בעיה עם תושבי אשדוד והם רוצים איסוף ממספר מוקדים בעיר.

ישראל אייכלר: גם שם האוטובוס נסחב חצי שעה בתוך העיר.

ישראל אייכלר: לגבי עבודות הרכבת קלה בתל אביב, אני לא יודע מה אני יכול להגיד להם - - -

<חגי שוויצר: יש כמה מוקדים שמהם אנחנו מוציאים את האוטובוסים מאשדוד.

ישראל אייכלר: בחול המועד?

<חגי שוויצר: כבר שנה שלמה אנחנו מוציאים מכמה מוקדים.

ישראל אייכלר: אז טוב שציינתי את זה.

ישראל אייכלר: המשרד לביטחון פנים, המשטרה – יש בעיה כל השנה, אבל בעיקר בחגים: אנשים מחנים רכבים וחוסמים צירים שלמים, כי הוא רוצה רק רגע לקנות משהו בקיוסק.

ישראל אייכלר: זה קורה בצומת שמואל הנביא בירושלים כל יום, זה קורה בעיקר בחגים וערבי חגים בכל מיני מקומות בכל הארץ.

ישראל אייכלר: אתם צריכים למצוא דרך, יחד עם העיריות, שיטור עירוני או משהו כזה, לפנות רכבים שחוסמים צירים.

ישראל אייכלר: זו חוצפה שאין כדוגמתה.

ישראל אייכלר: הוא לא מזיק לאחד, הוא מזיק לאלפי אנשים.

ישראל אייכלר: והוא רק רצה לעצור לחמש דקות.

ישראל אייכלר: אלא שבחמש הדקות האלה עשרות אוטובוסים עם נוסעים עומדים תקועים.

ישראל אייכלר: יש לנו בקשה של פונים להפסיק את עבודות הרכבת הקלה למינימום שיבושים למשתמשי התחבורה הציבורית בחגים.

ישראל אייכלר: אני לא יודע איך הם יעשו את זה; נשמע ממשרד התחבורה.

ישראל אייכלר: המנהג של הוועדה לפניות הציבור הוא שדבר ראשון אנחנו נותנים לפונים את זכות הדיבור, ואחרי זה לאנשים שמפעילים את התחבורה ואת התנועה.

ישראל אייכלר: יש לנו פה שני מוזמנים, אני מבקש לדבר בקצרה.

ישראל אייכלר: הרב יוסף דב וייס, בבקשה.

ישראל אייכלר: אני מבין שאתה פונה לגבי אירוע ספציפי.

<יוסף דב וייס: האמת היא שיש לי הרבה מה להגיד, אבל אני מבין שיש עוד הרבה אנשים שרוצים לדבר.

<יוסף דב וייס: אני לא יודע במה בדיוק להתמקד.

ישראל אייכלר: תבחר את הדבר שהכי כואב לך.

<יוסף דב וייס: אני נוסע, ברוך השם, הרבה.

<יוסף דב וייס: אני גר בבני-ברק, הילדים שלי גרים באשדוד, הרב שלי בירושלים.

<יוסף דב וייס: ככה שבשני הצירים האלה אני נוסע הרבה.

<יוסף דב וייס: וכל ערב שבת, כל ערב חג, כל פעם שיש איזו טיפת עומס, זה הופך להיות סיוט, סיוט ממש.

<הוד לוי: איפה הבעיה?

<יוסף דב וייס: ברחוב השומר למשל.

<יוסף דב וייס: שם כל הניקוז, מאות רבות של אוטובוסים עוברים שם.

<יוסף דב וייס: יש שם מקום בדיוק לשניים או שלושה אוטובוסים לחנות, כך שאם אוטובוס רוצה להיכנס לתחנה הוא עומד מאחורי המפרץ ואז גם כל הרחוב עומד.

<יוסף דב וייס: לעבור ברגל מרחוב עזרא עד היציאה מהעיר זה בדיוק חמש דקות, אולי שבע דקות.

<יוסף דב וייס: באוטובוס זה לפחות רבע שעה-עשרים דקות, יום-יום, כל יום בשעות הלחץ.

<יוסף דב וייס: ואני כבר לא מדבר על אנשים שרוצים לצאת מתחנת הדלק או מהרחובות הצדדיים, שממש צריכים להידחף ולסכן את החיים שלהם.

<יוסף דב וייס: התחנה הזאת לא בנויה למאות אוטובוסים, בפרט אוטובוסים בין-עירוניים.

<יוסף דב וייס: מילא אוטובוסים עירוניים, שעוצרים לכמה שניות, אנשים עולים וממשיכים.

<יוסף דב וייס: אבל באוטובוסים האלה אנשים עולים עם עגלות, עם מזוודות, ופשוט מאוד אוטובוס אחד שעומד אחרי המפרץ – גמרנו, כולם עומדים, כל הרחוב עומד.

ישראל אייכלר: אתה מדבר על התחנה מול קוקה-קולה?

<יוסף דב וייס: התחנה מול קוקה-קולה.

<יוסף דב וייס: זה ממש איום ונורא.

<קריאה: כי הנתיב השמאלי הוא רק שמאלה, ותמיד הוא עומד ואי אפשר לעקוף.

<יוסף דב וייס: זה איום ונורא.

ישראל אייכלר: היה לך איזה סיפור ששלחת לנו, תספר לנו.

<יוסף דב וייס: נסעתי לחתונה של נכדתי.

<יוסף דב וייס: לא בשעה שבע בערב, כשיש את הלחץ הגדול.

<יוסף דב וייס: אשתי יצאה מהבית בשלוש וחצי אחר הצהריים.

<יוסף דב וייס: אחרי יותר מחצי שעה, 35 דקות, היא מתקשרת אליי ואומרת "אל תבוא לפה", לתחנה שלנו ברחוב השומר.

<יוסף דב וייס: זאת אומרת, אני צריך להתרחק מהבית - - -

<הוד לוי: יש לך תאריך מדויק?

<יוסף דב וייס: זה היה ט"ז ב - - -

<הוד לוי: חבר הכנסת אייכלר, אני רק אגיד משהו.

<הוד לוי: א', לא צריך לחכות לוועדה לפניות הציבור כדי - - -

ישראל אייכלר: תגיד את השם שלך ואת התפקיד.

<הוד לוי: אני סגן ניצב הוד לוי.

<הוד לוי: ראשית, אני שמח שיש פנייה כזאת, אבל היה חשוב שעוד קודם להגיענו לכאן יהיה התאריך.

<הוד לוי: א', זה אמור להיות באמת שמחה שאנשים באים, המון אנשים, גם תושבי חוץ, לבני-ברק.

<הוד לוי: לגבי התאריך והמועד הספציפי, א', יכול להיות שיש הפגנה, כמו שברגעים אלה יש הפגנה של הנכים ולכן הצירים נחסמים.

<הוד לוי: או יכול להיות, כמו שקרה באחרונה, שהפלג הירושלמי ביצע לא מעט הפגנות.

<הוד לוי: ולכן, ברגע שאתה מעלה בעיה, תן לי - - -

<יוסף דב וייס: לא - - -

ישראל אייכלר: רגע, איך הוא אמור להגיע אליך?

ישראל אייכלר: כי אני יודע שאם הוא שולח למשרד התחבורה אז חצי שנה הוא לא מקבל תשובה.

<הוד לוי: חבר הכנסת אייכלר, אתה מכיר אותי טוב, אנחנו בקשר ישיר עם כלל תושבי העיר בני ברק והמשרד שלי פתוח בפני כלל הקהילות בעיר, וכל אזרח שפונה למטה מרחב דן יודע שהוא מקבל התייחסות בצורה הטובה ביותר.

<שלומית אבינוח-קואולמן: הוד, אנחנו משודרים, אז אולי תגיד לאן לפנות בצורה מסודרת.

<הוד לוי: לפנות למטה מרחב דן, ז'בוטינסקי 122, רמת גן.

<שלומית אבינוח-קואולמן: איך פונים?

<הוד לוי: פשוט להגיע.

<הוד לוי: משמאלי יושב קצין אגף התנועה של המרחב, ואני גם נמצא - - -

<שלומית אבינוח-קואולמן: להגיע אי אפשר, זה לא יעיל.

<שלומית אבינוח-קואולמן: אולי תיתן מייל, פקס, טלפון.

<הוד לוי: בתום הדיון אני אתן לו את כל הפרטים.

<שלומית אבינוח-קואולמן: אבל אנחנו משודרים.

ישראל אייכלר: אולי כדאי שהצופים ישמעו את הכתובת הזאת.

<הוד לוי: ז'בוטינסקי 122, רמת גן.

ישראל אייכלר: אם אני מרים טלפון ל-100 ברמת גן ואומר שיש פקק תנועה - - -

<הוד לוי: אם תפנה ל-100 ותרצה ייתנו לך את מספר הטלפון ואת כל האפשרויות - - -

ישראל אייכלר: אני חשבתי שהפקידה תגיד לי, אדוני, זה לא אירוע פלילי, מה אתה רוצה ממני, מה, אני סדרנית תנועה?

<הוד לוי: אז לאחר מכן אני אשאיר לכם כתובת מדויקת - - -

ישראל אייכלר: כן, צריך למצוא איזושהי כתובת ש...

ישראל אייכלר: הרי אף אחד לא בא בטענה בעניין הזה למשטרה, חוץ מפינוי הצירים שם.

<הוד לוי: לי כגורם משטרתי שאמור לבוא ולהתייחס - - -

<שלומית אבינוח-קואולמן: לא העברנו את הפנייה הפרטנית הזאת לפני הדיון.

ישראל אייכלר: אז אנחנו נעביר את זה.

ישראל אייכלר: אבל בואו ניתן לו להשלים את הסיפור, כי לדעתי זה סיפור של הרבה אנשים כל יום.

ישראל אייכלר: הרב וייס, בבקשה.

ישראל אייכלר: זה היה בט"ז באב?

<יוסף דב וייס: ט"ז באב.

ישראל אייכלר: אחר צהריים רגיל, בלי שום הפגנה?

<יוסף דב וייס: שום הפגנה ושום אירועים מיוחדים.

<יוסף דב וייס: פשוט היו אנשים שנסעו לים באשדוד.

<יוסף דב וייס: אז במקום שיעשו אוטובוסים מיוחדים לים...

<יוסף דב וייס: קו 292, שנוסע מבני-ברק לקריית בעל שם טוב – אני לא יכול לעלות עליו.

<יוסף דב וייס: אם אני רוצה להגיע לבלינסון אני לא יכול לעלות על האוטובוס הזה, כי הוא לוקח רק לקריית בעל שם טוב.

ישראל אייכלר: תמשיך את הסיפור, אחר כך נדבר על המסקנות.

<יוסף דב וייס: אז אשתי מתקשרת אליי.

<יוסף דב וייס: אז קודם כול אני צריך להתרחק מהבית, ללכת עשר דקות ברגל, בחום הלוהט.

<יוסף דב וייס: אחר כך לשבת על אוטובוס, במקרה הטוב; לעבור את כל רחוב עזרא, את כל רחוב השומר, שזה סיפור של עוד איזה 20 או 25 דקות לפחות, אם לא יותר.

<יוסף דב וייס: זאת אומרת שכבר בזבזתי פה איזה חצי שעה עד שלושת-רבעי שעה.

<יוסף דב וייס: רק לידיעתכם, אני גר ליד התחנה האחרונה של בני ברק, והייתי צריך להגיע לאולם בכניסה לאשדוד.

<יוסף דב וייס: ברכב פרטי זה בערך 25 דקות, כאשר בארבע בצהריים זה לוקח עוד איזה רבע שעה, עשרים דקות, כך שזה יוצא מקסימום שלושת-רבעי שעה ברכב פרטי.

ישראל אייכלר: ומה קרה?

<יוסף דב וייס: יצאתי ב-16:13 מהבית, הגעתי לחתונה ב-18:45.

<יוסף דב וייס: זאת אומרת, שעתיים וחצי הייתי בדרך.

<יוסף דב וייס: הגעתי אחרי קבלת הפנים, שהיא דבר מאוד מרגש.

ישראל אייכלר: אבל אני מקווה שחיכו לך עם החופה.

<יוסף דב וייס: כמעט פספסתי את החופה.

ישראל אייכלר: מארבע ורבע היית על האוטובוס?

<יוסף דב וייס: מארבע ורבע עד רבע לשבע.

<יוסף דב וייס: עכשיו, תקשיבו בבקשה טוב לסיפור.

<יוסף דב וייס: הלכתי מהבית שלי עד - - -

ישראל אייכלר: עד רחוב עזרא.

<יוסף דב וייס: עוד יותר מזה, כי עזרא היה מפוצץ, אז הלכתי עד - - -

ישראל אייכלר: מה הסיבה שהנסיעה עצמה ארכה שעתיים וחצי?

<יוסף דב וייס: שנייה.

<יוסף דב וייס: אני מחכה 20 דקות, עובר אוטובוס מלא...

<יוסף דב וייס: אני לא יודע אם זה היה מלא או שזה כמו באוטובוסים הפרטיים למירון שאמרתם.

<יוסף דב וייס: ..

<יוסף דב וייס: באוטובוס שלי היו לפחות שבעה-שמונה מקומות ריקים.

ישראל אייכלר: וכבר לא אסף בתחנות?

<יוסף דב וייס: שכבר לא אסף.

ישראל אייכלר: אבל תספר לי למה שעתיים וחצי מבני-ברק ועד אשדוד.

<יוסף דב וייס: אחרי שלושת-רבעי שעה מגיע אוטובוס, שוב פעם נוסע בנתיב השמאלי.

<יוסף דב וייס: ריבונו של עולם, אני סבא.

<יוסף דב וייס: עמדתי באמצע הכביש ועצרתי אותו.

<יוסף דב וייס: הוא מתחיל "מה אתה עושה לי?".

<יוסף דב וייס: לידיעתכם, היה מקום גם בשבילי וגם בשביל הנכדים שלי – והוא נסע בצד שמאל של הכביש.

<יוסף דב וייס: הוא אומר "אני רציתי לעצור לך, אני מכבד אותך, מה זה ההתנהגות שלך?

<יוסף דב וייס: בגללך כולם יסבלו", והוא כיבה את המזגן.

<יוסף דב וייס: אחרי שאני התקשרתי לטלפון שלכם, רבי יצחק הרים את הטלפון, ודיברתי בכוונה בעברית כדי שהוא יבין, וכשהוא הבין עם מי אני מדבר אז הוא שיחק עוד איזה דקה-שתיים ואחר כך המשיך בנסיעה.

<יוסף דב וייס: בסוף הנסיעה אני ניגש אליו – תסלח לי, אתה יכול אולי להסביר לי מה היה הפשר של ההתנהגות שלך?

<יוסף דב וייס: הוא אמר לי, תבין, אני הייתי עצבני, גם אתה היית עצבני וכו' וכו' וכו'.

<יוסף דב וייס: בקיצור, נכנסתי לאולם ברבע לשבע.

<יוסף דב וייס: חכו, פה עוד לא נגמר הסיפור.

<יוסף דב וייס: למחרת אני נוסע - - -

ישראל אייכלר: אני מבקש שתסיים את הדברים, תגיע לסוף.

<יוסף דב וייס: - - - שיש בכמה נקודות.

<יוסף דב וייס: הילדים שלי גרים ברובע ז', שזה החצי הראשון של הזה.

<יוסף דב וייס: חיכיתי שלושת-רבעי שעה, מישהו אחר חיכה שם שעה ורבע לאוטובוס, כאשר כל הזמן זה מראה "עוד חמש דקות", "עוד שלוש דקות", עוד דקה"...

<יוסף דב וייס: "עוד עשרים דקות".

ישראל אייכלר: שעה שלמה לא היה אוטובוס מאשדוד לאן?

<יוסף דב וייס: אני חיכיתי קרוב לשלושת-רבעי שעה, והיה שם מישהו שחיכה שעה ורבע.

<יוסף דב וייס: קו 350, מאשדוד לבני-ברק.

<יוסף דב וייס: בשעה שתים-עשרה בלילה.

<יוסף דב וייס: ואחר כך הוא עצר, עם מקום לבן אדם אחד.

<יוסף דב וייס: לקחתי את אשתי, בואי תעלי למעלה, והוא שוב פעם שיחק את המשחק "אני לא נוסע", אבל הוא היה יותר סבלני ואחרי חצי דקה המשיך בנסיעה, יצא מהעיר, והיה מקום לכל מי שעמד בתחנה.

<יוסף דב וייס: הסיפור הכי מכעיס זה היה חברת "אגד".

<יוסף דב וייס: נסעתי לשבע ברכות, בשלוש וחצי או ארבע בצהריים.

<יוסף דב וייס: זה היה אוטובוס פרטי והיה כרטיסן של "אגד".

<יוסף דב וייס: הוא נסע בצד השמאלי של הכביש.

<יוסף דב וייס: אני מראה לו שאני רוצה לעמוד, אני חייב להגיע לשבע ברכות.

<יוסף דב וייס: אני אומר לאשתי, תבואי.

<יוסף דב וייס: אז עלו עוד זוג.

<יוסף דב וייס: "חבל שפתחתי לך".

<יוסף דב וייס: אמרתי, אני סומך על "אגד", יש פה נציג של "אגד".

<יוסף דב וייס: הוא התחיל להסביר לי שגם ילדים שיושבים על הברכיים נחשבים לאנשים והוא לא יכול - - -

ישראל אייכלר: טוב, אנחנו שמענו - - -

<יוסף דב וייס: אני מסיים.

<יוסף דב וייס: תשעה מקומות ריקים היו באוטובוס.

<יוסף דב וייס: ספרתי.

<יוסף דב וייס: תשעה מקומות ריקים ושלושה ילדים על הברכיים.

ישראל אייכלר: והוא לא עצר.

ישראל אייכלר: אני רוצה להודות לך.

ישראל אייכלר: הסיפור שלך מאוד חשוב, כי הוא לא סיפור יחידני.

ישראל אייכלר: אני חייב לומר שאנחנו מקבלים טלפונים יום-יום כמעט, כמעט באותו סיפור.

ישראל אייכלר: היה סיפור באשדוד של מישהו שאמר לי שהוא חיכה לבד, הגיע נהג מחברת משנה, אמר שהוא לא יודע את הדרך, אז הוא היה צריך להראות לו מה הדרך.

ישראל אייכלר: יש תוהו ובוהו בעניין הזה, יש מחסור בנהגים, ואני חושב ששר התחבורה צריך להיכנס לעניין, אולי להעלות את השכר של הנהגים.

ישראל אייכלר: בירושלים אומרים לי שחסרים להם מאות נהגים.

ישראל אייכלר: זאת לא תשובה.

ישראל אייכלר: אנחנו נערכים עכשיו לחגי תשרי, ואני מודיע והצופים שומעים: אם משרד התחבורה וחברות המפעילים לא ישיגו נהגים, אני מבקש לאפשר לנהגים פרטיים לאסוף נוסעים בתחנות.

ישראל אייכלר: אני יודע שיש מונופול, אני יודע שיש חוק, אבל אם משרד התחבורה מפר את החוק והמפעילים מפרים את החוק ולא מעמידים שירות כי אין להם נהגים, אז יש מספיק נהגים שישמחו לאסוף נוסעים בכסף.

ישראל אייכלר: אם יש הפרת חוק, אם זו אנרכיה, אם אנחנו בהודו, אז ננהג כמו בהודו ובאפריקה.

ישראל אייכלר: עכשיו הזמן לגייס נהגים.

ישראל אייכלר: אם נהגים לא רוצים, תוסיפו להם עוד עשרה שקלים לשעה, מה זה אכפת לי, המדינה משקיעה מספיק מיליארדים לסבסוד התחבורה הציבורית.

ישראל אייכלר: אנשים פרטיים מוכנים לנסוע במחירים הרבה יותר זולים אם ייתנו להם רשות לאסוף נוסעים.

ישראל אייכלר: אז או שמאפשרים לאנשים לאסוף נוסעים, או שמדינת ישראל ומשרד התחבורה וחברות המפעילים מעמידים נהגים ואוטובוסים ושירות כמו שצריך וכמו שיש במדינות הנורמליות ביותר.

ישראל אייכלר: מדברים איתנו על ה-OECD, אבל אני אפילו לא מדבר על מדינות כאלה מפותחות.

ישראל אייכלר: מה זה נקרא שאין נהגים?

ישראל אייכלר: אני לא מקבל את התשובה הזאת.

ישראל אייכלר: ועוד מביאים נהגים מחברות שהם לא יודעים את הדרך.

ישראל אייכלר: אז ביטאנו את הזעקה הזאת של האנשים.

ישראל אייכלר: אהרון מנס, בבקשה.

ישראל אייכלר: בקצרה.

<אהרון מנס: אני רציתי להצטרף למה שאתם עכשיו אמרתם ולהעלות נקודה.

<אהרון מנס: כידוע, בחג סוכות באים לכותל מאות ואלפים, ומשום מה התחבורה נגמרת בשעה שתים-עשרה, אולי שתים-עשרה וחצי.

<אהרון מנס: מדוע לא לנצל בשעות הלילה אוטובוסים שמתפנים ממקומות אחרים?

<אהרון מנס: מדוע לא להפעיל תחבורה ציבורית במשך כל הלילה לאורך חול המועד לכל השכונות, של אותם קווים שנוסעים לכותל?

ישראל אייכלר: עכשיו נכנסת לדיון?

ישראל אייכלר: כי כבר אמרנו את זה.

<אהרון מנס: בנוסף, בחול המועד סוכות, בנוגע לשמחות בית השואבה – משרד התחבורה פשוט לא נערך לזה.

<אהרון מנס: שמחות בית השואבה נגמרות באחת, שתיים, שלוש בלילה, ואלפי אנשים נמצאים בתחנות, ללא כל פתרון.

<אהרון מנס: לכן, בלילות שיש שמחת בית השואבה, שהשנה זה שלושה לילות, אפשר פשוט לבקש תחבורה כל הלילה.

ישראל אייכלר: עד שלוש הם כבר הודיעו לנו, ותכף נשמע על זה יותר בפירוט.

ישראל אייכלר: אבל אנחנו רוצים כל הלילה.

ישראל אייכלר: בהושענא רבה ממילא עושים כל הלילה.

<אהרון מנס: אבל שלא יהיה רק פעם בשעה.

<אהרון מנס: כי ברגע שזה פעם בשעה, כל התיאורים ששמענו פה יחזרו על עצמם.

<אהרון מנס: שיהיו אוטובוסים רציפים כל עשר דקות, ואז ירד הלחץ על הכותל.

ישראל אייכלר: אני מבקש עכשיו מהמשטרה להתייחס, למרות שאני יודע וכבר שומע את התשובה מראש – שהמשטרה איננה אחראית על הפעלת תחבורה ציבורית.

ישראל אייכלר: אני יודע את זה.

ישראל אייכלר: אבל כשזה מגיע לנושא כמו הכותל המערבי, שהמשטרה כן נושאת באיזושהי אחריות ביטחונית ובטיחותית באזור, וגם בעניין של בני-ברק, שיש פשוט הפרעה לתנועה.

ישראל אייכלר: ..

ישראל אייכלר: מי מכם ידבר ראשון?

<יובל ראובן: אני אדבר על ירושלים.

ישראל אייכלר: יובל ראובן, בבקשה.

<יובל ראובן: בפתח הדברים, אני רק רוצה לתקן משהו.

<יובל ראובן: בישיבה הקודמת אני לא דיברתי על אבטחה ואני לא דיברתי על הסדרים.

<יובל ראובן: דיברתי על כך שבמידה שאתם רוצים שנתקדם, צריכה להיות עבודה משותפת של סדרנים, אחד בכיכר גורן ואחד בשער האשפות.

<יובל ראובן: זה ייתן את המענה, זה ייתן את הפתרון.

ישראל אייכלר: זה בוצע?

<יובל ראובן: לא.

ישראל אייכלר: אפילו לא עד שבע בערב?

<יובל ראובן: אני מדבר כרגע רק על הפרוטוקול, לא על מה שקורה בשטח.

<יובל ראובן: פשוט מה שנכתב בפרוטוקול הוא לא נכון, ולכן אני מתקן את הפרוטוקול.

ישראל אייכלר: מה?

ישראל אייכלר: שהם לא נמצאים?

<יובל ראובן: לא, אני רק מתקן את הפרוטוקול.

<יובל ראובן: בפרוטוקול נכתב שמדובר על אבטחה ועל להסדיר את התנועה, "ועם זאת, הוא מוכן...".

<יובל ראובן: לא, זה לא מה שאמרתי.

<יובל ראובן: אמרתי שאנחנו לא מסדירים את התנועה מול "אגד", זה לא התפקיד שלנו, זה תפקיד של משרד התחבורה ושל "אגד".

ישראל אייכלר: אתה אומר שתפקיד המשטרה הוא לאבטח ולא להסדיר את התנועה, זה כתוב בפרוטוקול.

<יובל ראובן: כן, אבל "להסדיר" יכול להיות כך וכך.

<יובל ראובן: להסדיר שאוטובוס יגיע, באיזה שעה וכל הדברים האלה – זה לא ה - - -

ישראל אייכלר: לא, אף אחד לא אומר שזה - - -

<שלומית אבינוח-קואולמן: זה גם לא כתוב.

ישראל אייכלר: מספיק שתעשו מה שאתם צריכים, אף אחד לא רוצה שתסדירו את התנועה.

<יובל ראובן: אני יכול לומר שכבר היו לנו ישיבות בנוגע לחגי תשרי, ואנחנו ניתן תעדוף לאורך כל החג לחברות, ו"אגד" בראשן, כי היא המפעילה המרכזית.

<יובל ראובן: בעיר העתיקה מעטים האזרחים שייכנסו עם רכב פרטי, כולל מסביב לעיר העתיקה, כאשר כל התעדוף יהיה של "אגד".

<יובל ראובן: לגבי השעות, אני מברך על כך שיהיו אוטובוסים גם 24 שעות ביממה.

<יובל ראובן: אנחנו ערוכים לזה, גם בשער האשפות וגם להעלות אותם למעלה לכיכר גורן.

<יובל ראובן: אין עם זה שום בעיה.

<יובל ראובן: עכשיו, דבר אחרון, מה שנגענו בו גם בפעם הקודמת: אם רוצים להתקדם אז אנחנו צריכים שיהיו.

<יובל ראובן: .. אני לא יכול לדאוג לדברים האלה.

<יובל ראובן: אני דואג שם להסדרי התנועה, אני דואג לאבטחה של הכותל, אבל אני לא יכול לדאוג לזה שעכשיו יעלה אוטובוס, יעשה את הסיבוב, ייקח זקנים.

<יובל ראובן: אני רוצה, אבל לא יכול.

<יובל ראובן: וזה גם לא התפקיד שלי.

<יובל ראובן: אם אנחנו רוצים להתקדם, צריכים להיות שני סדרנים – אחד בכיכר גורן, אחד בשער האשפות – שעובדים מול השוטר.

<יובל ראובן: לי יש שוטר שם 24 שעות, למעט בשבת.

ישראל אייכלר: אתה מתכוון לסדרן של "אגד"?

<יובל ראובן: "אגד", משרד התחבורה, משרד התיירות, עיריית ירושלים – לי זה לא משנה.

<יובל ראובן: אבל שיהיו שני סדרנים שיוכלו לדבר עם השוטר.

ישראל אייכלר: לפחות בחגי תשרי, באלול, בוודאי צריך להיות.

<יובל ראובן: בוודאי.

<יובל ראובן: אני סבור שזה הפתרון.

<יובל ראובן: אני מכיר את המקום, אני מכיר את הבעיות, ואני סבור שזה הפתרון.

ישראל אייכלר: אז אנחנו נפנה מפה לשר התחבורה ולעיריית ירושלים, ולא שאחד יזרוק על השני, אלא ששניהם ביחד, כמו העיוור והחיגר, יישאו באחריות.

<אהרון מנס: אני חזרתי עכשיו מצרפת.

<אהרון מנס: כשעובדים בכביש יש שלט אלקטרוני שאומר שעוד ארבע דקות תוכל לנסוע בנתיב ההוא, עוד שלוש דקות הנתיב ייפתח.

<אהרון מנס: מה צריך סדרנים וסיפורים?

<אהרון מנס: שני דברים אלקטרוניים - - -

ישראל אייכלר: איפה זה היה?

<אהרון מנס: בצרפת.

<אהרון מנס: ככה נהגי "אגד" ידעו מתי יורד אוטובוס, מתי עולה אוטובוס - - -

<יובל ראובן: יש כזה שלט בכותל, אבל אין מי שיפעיל אותו בצורה מסודרת.

<אהרון מנס: זה מה שצריך לעשות.

<אהרון מנס: סדרנים זה דבר בלגניסטי.

ישראל אייכלר: אני רוצה להגיד לך שבמדינות הרבה פחות מפותחות מצרפת, למשל בהונגריה, בכל רמזור כתוב בצהוב כמה שניות יש עד שיתחלף האור.

ישראל אייכלר: אבל פה בארץ עוד לא המציאו את הגאונות הזאת.

ישראל אייכלר: זה היה עוזר לכל הנהגים וגם למשטרה אם באור הצהוב השניות היו רצות.

ישראל אייכלר: נקווה שזה יבוצע פעם.

ישראל אייכלר: את הכותל סיימנו?

ישראל אייכלר: אז לגבי המפרקיות - - -

<יובל ראובן: נכנסות.

<יובל ראובן: גם ברגע זה שאנחנו מדברים המפרקיות נכנסות פנימה לכיכר גורן ואוספות אנשים.

ישראל אייכלר: ותהיה לך אפשרות גם בזמן העומס, בעשרת ימי תשובה וסוכות, להכניס מפרקיות?

<יובל ראובן: כשיש עומס, למשל מהתרת נדרים ליום כיפור, שאז יש עומס מאוד חריג בכותל ובאזור הקרוב, אז אי אפשר.

<יובל ראובן: אבל ברגע שמתפנה, אחרי שמחליטים שזה לא מסכן את הולכי הרגל, אנחנו מעלים.

<יובל ראובן: לא סוגרים סתם.

ישראל אייכלר: לא, אני לא מדבר על שער האשפות, אני מדבר על המפרקיות והאוטובוסים הקצרים.

ישראל אייכלר: אם אתה זוכר, דיברנו על כך שכשלא שולחים מפרקיות אלא אוטובוס קטן אז חצי מהציבור לא יכול להגיע ואז צריך לשלוח כפול אוטובוסים.

ישראל אייכלר: לא ראינו שזה נעשה.

<יובל ראובן: מפרקיות עולות למעלה.

ישראל אייכלר: אז כל עשרת ימי תשובה וחול המועד מפרקיות יוכלו לעלות?

<יובל ראובן: למעט מקרים בודדים שהאזור עמוס בעולי רגל ואנחנו לא רוצים לסכן את ביטחונם.

ישראל אייכלר: אנחנו נעבור לסגן ניצב הוד לוי, קצין אג"ם מרחב דן.

<הוד לוי: כמו שאמר חברי, אנחנו אחרי עבודת מטה סדורה וארוכה, שהיו שותפים לה גם ראש העיר בני-ברק חנוך זייברט וראש אגף התנועה שלו, חנוך זיידמן.

<הוד לוי: אני חושב שהמעורבות של חברות התחבורה הציבורית ושל הוועדה בראשותך, שסייעה וקידמה איתנו את הפתיחה של בן דוד – אני בטוח שאנחנו נראה את התוצאות בחגים האלה, כפי שראינו את זה גם בפסח.

<הוד לוי: אני גם חושב שיש מעורבות של משרד התחבורה, שזה גם כן חשוב מאוד.

<הוד לוי: התחבורה הציבורית בחגים ולקראת החגים – אנחנו מאוד מתואמים.

<הוד לוי: רק השבוע ישבנו עם שרון גם לגבי נושאים נוספים ואנחנו יודעים איך לתכלל את הכול.

<הוד לוי: במהלך החגים יש לנו תכנית סדורה לגבי פריסה בצירים המרכזיים, ברבי עקיבא, בחזון איש, וגם רחוב השומר מקבל התייחסות בצורה מסודרת, בשלושה מוקדים שאנחנו יודעים שיכולים להשליך על היציאה מכיוון בני-ברק החוצה לכביש 4.

<הוד לוי: שאלת לגבי עבודות הרכבת הקלה.

<הוד לוי: אז גם הרכבת הקלה, היחידה עצמה, היחידה המשטרתית, היא גם כן חלק מהמערך שלנו.

<הוד לוי: אנחנו פרוסים גם על ציר ז'בוטינסקי וגם על היציאות מהעיר.

<הוד לוי: זה יקל על כלל התושבים של העיר – אם זה ביציאה לכיוון אשדוד, לכיוון ירושלים - - -

ישראל אייכלר: מה עושים עם התחנה הזאת?

ישראל אייכלר: הוא הציג פה מצב בלתי אפשרי.

ישראל אייכלר: גם הנהגים אמרו את זה.

ישראל אייכלר: שאוטובוס שהולך לאסוף נוסעים שם חוסם לפחות ציר אחד - - -

<הוד לוי: במהלך החגים, מאחר שאנחנו יודעים שזו נקודה קריטית, ישנם שם שלושה שוטרים שעומדים ויוצרים זרימה, גם מהיציאה מבן דוד וגם על השומר.

<הוד לוי: לכאורה זה נראה שרק נותנים לשני כלי רכב לצאת מבן דוד, אבל יובל, שנמצא מפה משמאלי, שהוא קצין התנועה, מציב שם שוטר דרך קבע בזמני החגים, מתוך כוונה ל - - -

ישראל אייכלר: להזרים.

<הוד לוי: להזרים ולהכווין.

ישראל אייכלר: זאת אומרת, לא להיות צמודים דווקא לשעון אלא לראות מה המצב בשטח.

<הוד לוי: לא לתת למחשב לתפעל אותנו, אלא אנחנו מתפעלים את המחשב עצמו, מתוך כוונה להזרים ולעשות איזונים בין כלל התושבים.

<הוד לוי: אני חושב שעצם העובדה שאנחנו במהלך החגים לא מאפשרים לקבלנים לבצע עבודות בכביש זה גם כן דבר שמקל על החיים, מקל על היציאה - - -

ישראל אייכלר: רגע, זו בשורה מה שאתה אומר.

ישראל אייכלר: בתקופת החגים לא יחסמו את הכבישים?

<הוד לוי: אני יכול לומר לך שגם בתוך הערים אנחנו לא מאפשרים עבודות, ואני יודע שאגף התנועה לא מאפשר גם בכבישים הבין-עירוניים, כך שזה מאפשר לאותם תושבים שרוצים לצאת לבקר במקומות מסוימים לא להיפגע.

<הוד לוי: חשוב לציין שאנחנו גם יודעים להשתמש באמצעים הטכנולוגיים כמו waze וגורמים אחרים, התקשורת.

<הוד לוי: הם שותפים איתנו כתף אל כתף וכך אנחנו באמת נותנים שירות טוב לציבור.

<הוד לוי: היום המשטרה עושה באמת כל מה שניתן על מנת לתת שירות מצוין לתושבים.

<הוד לוי: והיום יש המון מודעות בקרב הציבור הדתי, החרדי, והם משתפים איתנו פעולה.

<הוד לוי: ולכן אני קצת התפלאתי שאדוני המכובד לא הביא את זה לידיעתנו בזמן אמת.

<הוד לוי: אני חושב שכל מי שנמצא פה סביב השולחן יכול היה לסייע לך בזמן אמת על ידי דיווח.

<הוד לוי: חבר הכנסת אייכלר, אני חושב שהיום הציבור החרדי מאוד מנוסה.

<הוד לוי: בעיר בני-ברק באים ומדווחים בזמן אמת.

<הוד לוי: יש את הדרכים, יש את הפתרונות, והרבנים קוראים לציבור לבוא ולשתף פעולה.

<הוד לוי: אני חושב שזה שינוי מדהים שאפשר לזקוף לזכות הציבור החרדי.

<הוד לוי: המשטרה, ביחד עם הרשות המקומית בעיר בני-ברק – אני יכול לומר על השולחן פה שאנחנו עשינו הכול ביחד עם כלל השותפים שלנו כדי שהציבור יקבל את השירות הטוב ביותר בחגי תשרי.

ישראל אייכלר: אני מאוד מקווה שגם בתחנות ירגישו את זה.

ישראל אייכלר: אני שומע את זה טוב ואני גם יודע את הפעילות שלך.

ישראל אייכלר: אתה מסתכל על חצי הכוס המלאה, על מה שכן זורם, אבל אני, כוועדה לפניות הציבור, נתקל במה שלא זורם, באנשים שכן נשארים בתחנה, בנהג שלא מילא את האוטובוס או הנהג שלא הגיע.

ישראל אייכלר: אבירם, מה אתה יכול לספר לנו לגבי - - -

<אבירם רז: אני אדבר על התנועה הבין-עירונית.

<אבירם רז: אני אמשיך את מה שאמרו שני חבריי לפניי.

<אבירם רז: אנחנו נערכנו בצורה מסודרת, כמו בכל החגים, לתנועה הבין-עירונית, בדגש על כביש 1 וכביש 443.

ישראל אייכלר: מה יהיה?

<אבירם רז: יש כאן שני היבטים.

<אבירם רז: קודם כול, אנחנו נמצאים שם בכוח מוגבר בכל הימים המוכרים, כדי לאפשר זרימה טובה יותר של התנועה ולטפל בכל מה שמפריע.

<אבירם רז: צריך גם לזכור שחשוב שתהיה הקשבה ומודעות.

<אבירם רז: כי יש מקומות שבהם לא נוכל לפתור את רוחב הכביש או את תכולת התנועה, ולכן צריך הקשבה ומשמעת.

<אבירם רז: למשל, כאשר אנחנו מדווחים שמקום סגור – לא לנסות אותו, לעבור לצירים החלופיים.

<אבירם רז: דבר שני, לגבי העבודות הכביש.

<אבירם רז: לפני כל ערב חג, בהקדמה של יממה, אנחנו מפסיקים את עבודות הכביש בכבישים הבין-עירוניים, עד מוצאי אותו חג.

<אבירם רז: כנ"ל בימי חול המועד.

<אבירם רז: מערב לפני ערב סוכות ועד מוצאי שמחת תורה לא תהיינה עבודות כביש – לא בכביש 38 ולא בכביש 1, כדי שהתנועה תזרום.

<אבירם רז: אני מזכיר שהשנה, בשונה משנים קודמות, יש לנו כמעט לאורך כל הדרך משער הגיא ועד הכניסה לירושלים שלושה נתיבים ואנחנו מקווים שזה יעשה את העבודה כמו שצריך ויאפשר את הזרימה.

ישראל אייכלר: גם ב-38, ברוך השם, יש כבר - - -

<אבירם רז: יש לנו כביש רחב כמעט עד הכניסה לבית שמש.

ישראל אייכלר: זה תענוג.

ישראל אייכלר: אני לא האמנתי למשמע גלגליי כשנסעתי לבית שמש והתכוננתי לשבת לפחות שלושת-רבעי שעה בכביש – ופתאום אני כבר שם.

<אבירם רז: לגבי הסוגיה של הנסיעה בכביש 443 – זה לפתחן של חברות התחבורה הציבורית ותיאום מול משרד התחבורה.

<אבירם רז: אנחנו לא יכולים להעמיד שוטרים שיכוונו את הנהגים מאיזה כביש לנסוע - - -

ישראל אייכלר: לא, אבל כשאתם מדווחים למשרד התחבורה שיש עומס על הכביש – הם אלה שיעשו את ההפניה.

ישראל אייכלר: זאת אומרת, אתם אלה שמוסמכים להגיד, רבותיי, פה יש עומס, אי אפשר.

<אבירם רז: אנחנו מתואמים עם משרד התחבורה בעומסים, בשגרה, בכל דבר.

<אבירם רז: אבל את ההחלטה איזה קו ייסע באיזה נתיב היא לא של המשטרה ואנחנו ממילא לא מסוגלים לתקשר בצורה גורפת עם הנהגים והחברות.

ישראל אייכלר: זה אחריות המפעילים ומשרד התחבורה, אני יודע.

ישראל אייכלר: אבל הגורם שמוסמך להגיד... יש פה שאלה שהם הציבו: מה יהיה אם כל נהג או כל חברה ירצו לחסוך וייסעו בדרך אחרת?

ישראל אייכלר: את זה אי אפשר לאפשר.

ישראל אייכלר: אבל כשהמשטרה אומרת שיש עומס, אז יש לה הסמכה להעביר את התנועה לכמה שעות.

<אבירם רז: צריך לזכור ש"עומס" זה מושג גדול.

<אבירם רז: עומס מתחלק - - -

ישראל אייכלר: כן, יש הבדל בין פקק לעומס.

ישראל אייכלר: לפי ההגדרות של waze.

<אבירם רז: מה שחשוב בכל המערכת הזאת בסופו של דבר זה להיות ממושמעים וקשובים, וברגע שיש עומס שמחייב הסטת תנועה לכבישים אחרים אנחנו עושים את זה באופן יזום ומעדכנים את משרד התחבורה ואת כל מי שצריך.

<אבירם רז: אבל שוב, ההחלטה על הסטה של קווים ספציפיים לא שייכת למשטרת ישראל.

ישראל אייכלר: תודה רבה, סגן ניצב אבירם רז, מפקדת מתנ"א מרכז.

<שלומית אבינוח-קואולמן: אדוני, מה שמך?

<יובל אשרוב: אני רב-פקד יובל אשרוב.

<יובל אשרוב: אני קצין התנועה של מרחב דן.

<יובל אשרוב: חברי פה כבר אמר הכול ואין לי מה להוסיף.

ישראל אייכלר: רק לגבי העבודות, האם העבודות על הרכבת הקלה יופסקו בחול המועד כדי שלא יהיה עומס בז'בוטינסקי?

<יובל אשרוב: אין לי את המידע הזה איתי כרגע.

ישראל אייכלר: אם רואים שז'בוטינסקי עמוס אז אולי באמת תתכננו מראש להפסיק את העבודה באותן שעות.

<יובל אשרוב: אני בהחלט אעביר את זה הלאה.

ישראל אייכלר: תודה רבה.

ישראל אייכלר: חברת "דן", בבקשה.

<שרון אייל: שמי שרון אייל, אני נציג של חברת "דן".

<שרון אייל: חבל שלא הזמנתם לפה את עיריית בני-ברק - - -

<שלומית אבינוח-קואולמן: הזמנו אותם אבל הם אמרו שהם לא קשורים לדיון.

<שלומית אבינוח-קואולמן: גם את עיריית ירושלים הזמנו.

ישראל אייכלר: מי אמר שהוא לא קשור?

<שלומית אבינוח-קואולמן: עיריית בני-ברק אמרו שהם לא מספיקים להיערך לדיון מבחינת הזמן ושזה לא קשור אליהם באופן ישיר, וגם עיריית ירושלים ענו את אותה תשובה.

ישראל אייכלר: הם אומרים סליחות בחודש אלול - - -

<שלומית אבינוח-קואולמן: כולם קיבלו את הזימונים, כולל עיריית ירושלים ועיריית בני-ברק.

ישראל אייכלר: כנראה שאין להם מה להוסיף.

<יוסף דב וייס: הבעיה בבני-ברק היא בעיה יסודית.

ישראל אייכלר: כן, אבל עיריית בני-ברק לא יכולה לעשות כלום, כי הכבישים שם צרים ואין לה שום - - -

<יוסף דב וייס: שיעשו בתחנה המרכזית - - -

<שלומית אבינוח-קואולמן: עכשיו נציג "דן" בזכות דיבור.

<אהרון מנס: עיריית ירושלים מפעילים "חנה וסע" בחול המועד הזה?

<אהרון מנס: מישהו יודע?

<שלומית אבינוח-קואולמן: משרד התחבורה יתייחס לזה.

<מורן יונה: כן.

<מורן יונה: ויהיו קווים שיקשרו בין החניונים האלה לכותל.

<אהרון מנס: אז צריך פרסום לזה.

<אהרון מנס: בשנים עברו לא היה לזה פרסום בירושלים.

<מורן יונה: יש פרסום ואני גם יכולה להראות לך את הפרסום משנה שעבר.

<אהרון מנס: אז אולי שיהיה פרסום מוגבר.

ישראל אייכלר: בסדר, אתה יכול לבקש את הגברת הפרסום, אין בעיה.

ישראל אייכלר: "דן", איך אתם נערכים?

<שרון אייל: עם כל הכבוד למשטרה, שמתאמצים ועושים עבודה טובה, לכל ציר נסיעה, לכל כביש, לכל מסלול יש קיבולת מסוימת.

<שרון אייל: כדי לסבר את האוזן, ברבי עקיבא עוברים 5,000 אוטובוסים ביממה.

<שרון אייל: זה מטורף.

<שרון אייל: מה שצריך לעשות בבני-ברק – ועד שלא יעשו את זה יהיו עוד הרבה תושבים כמו דב – זה להפריד את התחבורה העירונית מהבין-עירונית.

<שרון אייל: צריך להשקיע עוד קצת כסף בתשתיות, שהמדינה תעזור לעירייה אם חסר לה, ולעשות מיני תחנה מרכזית.

ישראל אייכלר: איפה?

<שרון אייל: יש לחנוך מקום ויש כמה - - -

ישראל אייכלר: אם לחנוך היה מקום הוא היה מגיע לזה.

ישראל אייכלר: זה שהוא לא בא לפה – כי באמת זאת הדרישה שלנו, שתהיה תחנה מרכזית, אבל אין איפה לעשות את זה.

<שרון אייל: כבודו, אני מתעסק בתחבורה ציבורית, אני לא מתעסק בנדל"ן.

<שרון אייל: מה שצריך לעשות בתוך העיר בני-ברק זה לקחת את האנשים, להוציא אותם מהעיר ולתת אפשרות שבתוך העיר ייסעו רק אוטובוסים עירוניים, שהם אוטובוסים רבי-קיבולת, כמו שיש בחיפה.

<שרון אייל: אלה אוטובוסים שעולים עליהם מארבע-חמש דלתות, ואותם אני אוציא החוצה, לאוטובוס בין-עירוני.

ישראל אייכלר: איפה?

<שרון אייל: או אלוף שדה או צומת גהה.

ישראל אייכלר: אפשר לעשות את זה כבר היום, לא?

<שרון אייל: היום לא, זה לא מתוכנן נכון.

<שרון אייל: יש בעתיד איזה עבודות שצריך לעשות שם, צריך לתכנן, וזורקים את זה אחד על השני.

<שרון אייל: אני לא יודע איפה זה עומד.

<שרון אייל: אבל יש אפשרות כזאת.

ישראל אייכלר: יכול להיות שצריך לדבר על זה פעם בנפרד, לא בזמן החגים.

<שרון אייל: עם כל הכבוד למשטרה, לכביש יש קיבולת.

<שרון אייל: כמה אתה יכול לדחוס בו עוד ועוד?

<שרון אייל: העירייה רוצה קווים ומשרד התחבורה מאשר.

<שרון אייל: בסדר, בין בעיה, אבל כמה אוטובוסים אתה יכול להכניס לתוך כביש אחד?

<שרון אייל: הכול מתנקז לקלמן.

<שרון אייל: עכשיו, אני מרגיש את זה יופי, כי האוטובוסים שלי נוסעים בפנים והם לא מגיעים.

<שרון אייל: יש לי המון שעות בבני-ברק ואני יודע שלעבור את חזון איש, עזרא, קלמן – כל הסיבוב הזה יכול לקחת שלושת-רבעי שעה, חמישים דקות.

<שרון אייל: והאדון וייס היה צנוע כשהוא אמר עשרים דקות, הוא ממש היה צנוע, הוא לא רצה להגזים.

<שרון אייל: יש לנו מערכות שרואות את האוטובוסים שעומדים שם, ולמשל במוצאי שבת בקיץ, כשהשבת יוצאת מאוחר, זה ממש עומסים.

<שרון אייל: לא צריך בכלל חגים, מספיק שהשבת יוצאת בשמונה וחצי-תשע וזה קטסטרופה.

<שרון אייל: בני-ברק עומדת.

<שרון אייל: זה דבר ידוע.

<שי סעדו זדה: אני לפעמים נוהג בקו 400 בסופי שבוע - - -

ישראל אייכלר: אתה מ"אפיקים"?

<שי סעדו זדה: כן.

ישראל אייכלר: אז אני רוצה קודם להודות לשרון מ"דן".

ישראל אייכלר: אתה תמצת בכמה משפטים את כל הבעיה.

ישראל אייכלר: יש בעיה כזאת בכל עיר מטרופוליטנית.

ישראל אייכלר: גם אתה וגם עיריית בני-ברק הייתם מאוד רוצים את כל הירושלמים ואת כל האוטובוסים מבחוץ להוציא החוצה ושאתם תישארו בעיירה הנחמדה שלכם לבד – עיריית בני-ברק ו"דן" שבאזור.

ישראל אייכלר: אבל מה לעשות שבני-ברק היא עיר ש-60% או יותר מנוסעי האוטובוסים שם הם לא מבני-ברק?

<חגי שוויצר: אני רוצה להגיד לך משהו בנושא הזה.

ישראל אייכלר: מי אתה?

<חגי שוויצר: חגי שוויצר, מ"אפיקים".

<חגי שוויצר: אני יכול להגיד לך שיש נוסעים שכבר נמאס להם לעמוד ולחכות שעות ולנסוע שעות בתוך בני-ברק והם כבר מבקשים את הקווים העוקפים לבני-ברק.

<חגי שוויצר: אנחנו בחגים מפעילים קווים עוקפי בני-ברק; אנחנו מוציאים קווים ישירים מאשדוד לכיוון בני-ברק, דרך כביש 4 וז'בוטינסקי, בכלל בלי להיכנס לבני-ברק.

<חגי שוויצר: אנחנו מפעילים חלופות קצרות מחזון איש ישר החוצה, בכלל דרך רמת גן ולא דרך בני-ברק, והם בכלל לא נכנסים לתוך כל הרחובות האלה – לא לתוך רבי עקיבא, לא קלמן ולא שום דבר.

<חגי שוויצר: ישר החוצה.

<חגי שוויצר: ואנשים אוהבים את זה ואנחנו נותנים להם עשרות אוטובוסים בצורה הזאת.

ישראל אייכלר: אתם הוליכם להפעיל מערך כזה בחגים?

<חגי שוויצר: אני אומר לך שהאדון צודק לא במאה אחוז אלא באלף אחוז.

<חגי שוויצר: המשטרה יכולה לעשות מה שהיא רוצה, אבל בסוף הם ירימו ידיים, כי הם לא יכולים לעשות מה שהם לא יכולים לעשות.

<חגי שוויצר: הם פשוט חסרי יכולת לעשות את זה.

<חגי שוויצר: העיר לא יכולה להכיל את הקיבולת של האוטובוסים, אין מצב, אין מצב.

<חגי שוויצר: כולנו רוצים, כולנו מעוניינים, אבל אף אחד לא יכול.

ישראל אייכלר: אז איפה תעשו את מוקד היציאה שלכם?

<חגי שוויצר: אנחנו עושים מוקד יציאה מחזון איש, ליד דסלר או מגדל המים.

<חגי שוויצר: גם בקבוע, גם בחיים הקבועים אנחנו.

<חגי שוויצר: ..

<חגי שוויצר: אנחנו נותנים שירות גם לעמנואל, וגם שם החלפנו כבר פעמיים, שלוש או ארבע את המסלולים – כי אי אפשר לנסוע בתוך בני ברק.

<חגי שוויצר: היום כבר הגענו לאיזו נירוונה שאנחנו יוצאים מנדבורנה ועושים איזה מין קיצור מסלול הפוך, כלומר, יוצאים הפוך כדי לא להיכנס לכל הפקקים.

<חגי שוויצר: זה בנורמלי, בחיים הרגילים.

<חגי שוויצר: הבעיה פה היא - - -

ישראל אייכלר: אתם תעשו את זה גם בחגים, כן?

<חגי שוויצר: ודאי.

<חגי שוויצר: הבעיה פה היא לא כל כך של המשטרה, הבעיה פה היא שהעיר לא מסוגלת להכיל את הכמויות של האוטובוסים שיוצאים מבני-ברק.

<חגי שוויצר: וצודק ידידי מ"דן" שאומר – וזו לא בדיחה ולא צחוק – לעשות מסופי תחבורה ציבורית בין-עירונית מחוץ לעיר ולעשות שירותים פנימיים של "דן" ולהוציא את כל התושבים החוצה.

<חגי שוויצר: ושהנוסעים לא יצטרכו לשלם פעמיים, תהיה להם המשכיות.

ישראל אייכלר: הדברים שלך מאוד נכונים.

ישראל אייכלר: בוא נעבור לאשדוד.

ישראל אייכלר: יש הרבה תלונות על "אפיקים" באשדוד.

ישראל אייכלר: זוהי עיר מאוד רחבה, כבישים רחבים, ובכל זאת יש הרבה בעיות עם "אפיקים" באשדוד.

<חגי שוויצר: קודם כול, היום באשדוד הכבישים ממש לא נוחים ולא טובים, כי הופכים את העיר והופכים אותה לעיר בת-קיימא, עם תחבורה ציבורית עתידית - - -

<שלומית אבינוח-קואולמן: קצת השתפר שם לאחרונה.

<חגי שוויצר: נכון, השתפר, אבל העבודות זזות מנקודה לנקודה.

<חגי שוויצר: אפילו אותנו מפתיעים לפעמים וסוגרים צמתים.

<חגי שוויצר: בשבוע הבא הולכים לסגור את כל ה"סיטי", את כל התחנה המרכזית מסביב, כי הולכים לעשות עבודות.

<חגי שוויצר: אז בואו נחכה שיעברו השנתיים האלה וייגמרו העבודות.

<חגי שוויצר: אבל עם כל זה, אנחנו משתדלים לתת תחבורה ציבורית בין-עירונית - - -

ישראל אייכלר: אולי אני לא מעודכן, אבל אני באתי לאשדוד לפני כ-40 שנה מירושלים הצפופה וראיתי מרחבים עצומים.

ישראל אייכלר: מה, הצטופף שם העניין?

<חגי שוויצר: מה שהיה לפני 40 שנה זה לא מה שיש היום.

ישראל אייכלר: אבל האוטובוס שלכם מרובע ח' למשל עובר את כל העיר בחצי שעה נדמה לי.

<חגי שוויצר: בימים רגילים.

<חגי שוויצר: אבל במוצאי שבת, בחגים, בערבי חג, בחול המועד וכולי אנחנו מוציאים משלושה מוקדים והאוטובוסים לא נוסעים את כל העיר.

<חגי שוויצר: יש חלופה אחת שכן נוסעת את כל העיר, כי בכל זאת צריך, ויש חלופות מאמצע הדרך בשני מוקדים נוספים.

ישראל אייכלר: מתי?

ישראל אייכלר: במוצאי שבת?

<חגי שוויצר: גם במוצאי שבת, גם בערבי חגים, גם בחגים ובכל המועדים האלה.

ישראל אייכלר: איפה המוקדים?

<חגי שוויצר: יש שני מוקדים, אני לא זוכר את שמות הרחובות.

<חגי שוויצר: אבל הם יודעים את זה וזה כבר ב-דנ"א שלהם.

<שי סעדו זדה: אני אישית נוהג בסופי שבוע בשירות מאשדוד לבני-ברק וחזרה.

<שי סעדו זדה: זה שירות מעולה, כמעט לא מחכים בתחנות.

<יוסף דב וייס: רוב השנה אתה צודק, אבל לא תמיד.

<חגי שוויצר: אין מאה אחוז - - -

<יוסף דב וייס: אני חיכיתי למעלה מחצי שעה ברובע ז', שזה החצי הראשון של אשדוד.

<חגי שוויצר: כבודו, אני בתחבורה הציבורית בערך כבר 40 שנה, ואני רוצה להגיד לך שאנחנו יודעים יפה מאוד את ההתנהגות של הציבור החרדי ואנחנו כולנו יודעים שיכולים לצאת עשרות אוטובוסים אבל עד החצי שעה האחרונה אף אחד לא יעלה עליהם, ואז מגיעה החצי שעה האחרונה וכולם יוצאים לאוטובוסים האלה.

<חגי שוויצר: אז בחצי שעה/שעה האחרונה הזאת אנחנו נותנים אוטובוס כל דקה, שיוצא משלושה מוקדים, ואנחנו יודעים בדיוק מה קורה בשטח.

<חגי שוויצר: אני רוצה להגיד לך שאוטובוסים נוסעים לבני-ברק גם חצי ריקים, אבל אנחנו לא חוסכים, העיקר שכולם יצאו - - -

ישראל אייכלר: למה חצי ריקים?

<חגי שוויצר: כי אנחנו נותנים אפילו עודף אוטובוסים.

ישראל אייכלר: יש בזה בעיה אובייקטיבית אמתית שלא שייכת לדיון שלנו:

ישראל אייכלר: אם אתה מתארח אצל מישהו לא יפה שתבוא אליו ארבע שעות לפני שבת, ולכן באים כמה שיותר מאוחר, ולכן כולם באים באותה השעה.

ישראל אייכלר: זו בעיה ידועה.

ישראל אייכלר: אנחנו קוראים לציבור כל הזמן לפזר ולבזר את שעות הנסיעה.

ישראל אייכלר: אני, כנהג, בכלל אומר שבשעות שבין ארבע אחר הצהריים לשבע אל תצאו לכבישים בין-עירוניים, תשבו בבית.

ישראל אייכלר: או שתצאו בשמונה בערב או שתצאו עד ארבע.

ישראל אייכלר: הבעיה היא שמארבע עד שבע בערב כל העובדים יוצאים לכבישים.

ישראל אייכלר: אני רוצה להגיד לכם שאני משלוש עד שמונה לא רוצה פגישות מחוץ לעיר.

ישראל אייכלר: את הפגישות החשובות ביותר אפשר לעשות משמונה בערב עד שתים-עשרה, או לפני הצהריים, מתשע בבוקר עד שלוש או ארבע.

ישראל אייכלר: גם נתיבי איילון – מי שיוצא לנתיבי איילון בין שלוש לשבע, או שאין לו מה לעשות או שהוא משועמם.

<שי סעדו זדה: דרך אגב, השירות לבני-ברק, מכל הערים, לקראת השעות האחרונות הוא שירות מאסיבי, ובכניסה לבני-ברק מכיוון כביש 4, מכיוון דרום, הכול עומד.

<שי סעדו זדה: הכניסה עד התחנה בצד השני היא חצי שעה, אני עומד חצי שעה מכביש 4 עד הכניסה לבני-ברק.

<חגי שוויצר: לעלות על גשר "קוקה קולה" ביום שישי זה שיירה של אוטובוסים של שני קילומטר.

ישראל אייכלר: אנחנו נעבור למשרד התחבורה, לשאול מה הפתרון לזה.

ישראל אייכלר: זו שערורייה לא רגילה בכל ימות השנה, שלא לדבר על החגים.

ישראל אייכלר: פעם צלצל אליי חבר כנסת שהוא תקוע בציר שאמרת ומאות אנשים לא יכולים להיכנס העירה.

ישראל אייכלר: לפני שנעבור למשרד התחבורה, החברה הכי חשובה וגדול, "אגד", עוד לא דיברה.

ישראל אייכלר: הרב יצחק רודיך, איש "אגד", איך אתם נערכים לחגים?

<יצחק רודיך: צהריים טובים.

<יצחק רודיך: אני רוצה לנגוע בכמה נקודות, גם על בני-ברק, גם על העירוני בכותל המערבי וגם על הבין-עירוני באופן כללי.

<יצחק רודיך: קודם כול, אני חושב שמה שנעשה השנה והוא מאוד מבורך זה התיאומים.

<יצחק רודיך: אני חושב שעלו כמה דרגות בנושא של התיאום.

<יצחק רודיך: גם משרד התחבורה, גם משטרת ישראל, גם בירושלים, גם מפקד הכותל וגם קצין האת"ן, גם עיריית ירושלים ו"תכנית אב לתחבורה ציבורית" יושבים על הנושא של התיאום של הנסיעות, גם העירוניות וגם הבין-עירוניות.

<יצחק רודיך: מדובר בלא מעט ישיבות; רק בשבוע שעבר היו שתי ישיבות במשטרה בנושא הזה, וגם אצל רב הכותל, ועוד יהיו ישיבות במשטרת התנועה ובעיריית בני-ברק.

<יצחק רודיך: התיאומים הם לב הפתרון של הבעיה בנגישות של התחבורה הציבורית לנוסעים.

<יצחק רודיך: אני רוצה לומר משהו לגבי הכניסה לבני-ברק.

<יצחק רודיך: אני ירושלמי ואני בדרך כלל מגיע בחגים לבני-ברק, כי אני חסיד ויז'ניץ והאדמו"ר שלי גר בבני-ברק.

<יצחק רודיך: הכניסה לבני-ברק כל ערב חג – ואני לא מדבר על חגים – שני קילומטר זה קצת.

<יצחק רודיך: זה פשוט לעמוד שלושת-רבעי שעה.

<יצחק רודיך: וגם, אנשים הרי הם חסרי סבלנות והם עוקפים, וזאת סכנה בטיחותית - - -

ישראל אייכלר: מה אתה מציע בעניין הזה?

<יצחק רודיך: אני מציע שוטר שיעמוד בכניסה ברחוב השומר ויזרים את התנועה מעבר למה שהרמזור מזרים.

<יצחק רודיך: הוד עושה עבודה מאוד יפה בנושא הזה, והוא גם דיבר על זה.

<יצחק רודיך: המחשב של הרמזור לא קורא את מה שקורה בכביש 4 בכניסה, ולכן צריך שוטר שיאפשר כניסה מאסיבית כדי שזה יזרום לתוך בני-ברק.

ישראל אייכלר: בעצם כמו שאמר הוד לגבי בן דוד, היציאה, אתה רוצה שגם בכניסה יעמוד שוטר ויזרים את התנועה.

<יצחק רודיך: הרי, גם בזכות הוועדה, פתחו עוד יציאה מבני-ברק.

<יצחק רודיך: אבל הכניסה היא אחת, וכולם מתנקזים אליה.

ישראל אייכלר: יש אפשרות לעוד כניסה?

<יצחק רודיך: יש אפשרות דרך אלוף שדה, אבל התחבורה הציבורית לא נכנסת דרך שם - - -

ישראל אייכלר: לא, אני דווקא שמעתי על אפשרות לעשות כניסה נוספת לבני-ברק ליד רמת אלחנן.

<יצחק רודיך: זה לא יפתור את הבעיה.

<יצחק רודיך: יש בעיה שהיא נקודתית, כי איך שנכנסים ימינה מהגשר ופונים ימינה לכהנמן, יש תחנה, ובתחנה הזאת נעמדים אוטובוסים כך שגם אם הרמזור ירוק אי אפשר לקחת ימינה, כי האוטובוסים - - -

ישראל אייכלר: אז מה אתה רוצה?

ישראל אייכלר: לבטל את התחנה שם?

<יובל אשרוב: זה על הנתיב שפונה ימינה לגבעת שמואל, זה לא קשור ל - - -

<יצחק רודיך: לא, אני מדבר על הכניסה.

<יובל אשרוב: הרב אייכלר, בוא נתקן ונעמיד דברים על דיוקם.

<יובל אשרוב: כשקצין האג"ם דיבר על יציאה, זה המקום האחרון לפני היציאה לכביש 4.

<יצחק רודיך: נכון, אבל אני מדבר על הכניסה.

<יובל אשרוב: ולכן, פה הגורם האנושי יכול לסייע ולעזור.

<יובל אשרוב: מכיוון ש - - - על צומת אחד ואז לרווח אותו לקראת הכביש הראשי, שזה כביש 4.

<יובל אשרוב: חברי פה מדבר על הכניסה.

<יובל אשרוב: גם אם אני אשים שוטר, גם אם אני אשים חמישה שוטרים, גם אם אני אשים עשרה שוטרים – בסוף, איפשהו הפקק יתנקז לתוך מרכז בני-ברק.

<יובל אשרוב: ואז מה שאדוני רוצה שאני אסייע לו - -

ישראל אייכלר: ברמזור.

<יובל אשרוב: - - יהיה במרכז העיר.

<יובל אשרוב: פה לא יעזרו שוטרים, אני חוזר על מה שאומר מר שרון.

ישראל אייכלר: אבל יש אלפי אנשים שנוסעים לוויז'ניץ בערבי חג והם לוקחים שמאלה אחרי הגשר.

ישראל אייכלר: אז אם הם יזרמו שמאלה אז הם לא - - -

<יובל אשרוב: אז אני צריך להזרים אותם ימינה לרחוב השומר.

ישראל אייכלר: לא, שיזרמו שמאלה ואז הדרך ימינה לרחוב השומר לא תיחסם.

<יצחק רודיך: אנחנו לא נמצא פה את הפתרון, אבל הנושא הזה שווה חשיבה.

<יצחק רודיך: כדאי לשבת בפגישה משותפת, ונעשה את זה, בעזרת השם, עוד לפני החגים.

<יצחק רודיך: כי ראש השנה ושמחות בית השואבה ושמחת תורה הם חגים.

<יצחק רודיך: ..

<יצחק רודיך: אני שמח שיש לנו אוזן קשבת במשטרה, וברוך השם, יש שוטרים טובים בישראל.

<יצחק רודיך: לגבי ירושלים, אני אחלק את זה בין הכותל לתחבורה - - -

ישראל אייכלר: מה עם ההצעה של המיניבוסים לכותל?

ישראל אייכלר: אני חושב שזה יפתור לכם הרבה בעיות.

<יצחק רודיך: אנחנו ישבנו שבוע שעבר ביום חמישי לפגישה משותפת אצל רב הכותל, שכללה את הקרן למורשת הכותל, את ידידנו מפקד הכותל, מפקד יחידת מקומות קדושים, משרד התחבורה וגם קצין האג"ם של מרחב דוד.

<יצחק רודיך: הוקם צוות שאמור לתת את הפתרונות, צוות היגוי שכולל את כולם – עיריית ירושלים, משרד התחבורה, המשטרה ו"אגד", בשביל למצוא פתרון לדרכי הגישה לכותל.

<יצחק רודיך: הצוות הזה הוקם אחרי הישיבה שהייתה פה בפעם שעברה בוועדה לפניות הציבור, ואני חושב שזה צוות נכון, כי כשכולם מדברים עם כולם יש פה איזשהו סנכרון.

ישראל אייכלר: אתה חושב שהשנה יהיה שיפור בכותל?

<יצחק רודיך: השנה יהיה שיפור, כי כבר נעשו הישיבות לגבי הכותל ויובל מוביל פה את הנושא של פתרון בכותל.

<יצחק רודיך: כל הכותל ייסגר לרכב פרטי בשעות העומס.

<יצחק רודיך: אני יכול לומר שאנחנו נמצאים ביום הראשון של חול המועד ב-1,254 נסיעות מהכותל ואליו של אוטובוסים, של מפרקיות – שזה דבר שלא היה אף פעם.

<יצחק רודיך: 1,254 נסיעות ביום.

<אהרון מנס: עד איזה שעה?

<יצחק רודיך: עד אחת בלילה, אבל השנה אנחנו מאריכים את זה, גם בעקבות הפגישות שהיו, ובעזרת השם זה יהיה עד שתיים וחצי-שלוש לפנות בוקר, שזה דבר שלא היה אף פעם.

<יצחק רודיך: זה כבר יתחיל מסליחות; בסליחות אנחנו מתחילים להאריך את השירות לטובת הציבור שמגיע לכותל, עד יום כיפור, ואחרי זה כמובן גם בסוכות.

<יצחק רודיך: אנחנו תלויים בכל הגורמים.

<יצחק רודיך: כמו שאנחנו מכירים, אגן העיר העתיקה יהיה עם פקקים, אבל המשטרה עושה את עבודתה נאמנה, ואנחנו מקווים שבתוך המרחב הזה שעולה לכותל בין סילוואן לחומות העיר העתיקה הכול יעבור בשלום.

ישראל אייכלר: ומה עם פקחים שלכם שיעבדו בתיאום עם המשטרה?

<יצחק רודיך: כבר היום בלילה קיימים שם פקחים.

<יצחק רודיך: לצערי האכיפה – מה שביקשנו, שתהיה אכיפה במעלה השלום – לא קיימת.

<יצחק רודיך: אני העליתי הצעה שקיימת בעיריית חיפה, הצעה מאוד מעניינת: בשכונת הדר ושכונות אחרות בחיפה לא מביאים פקחים בכלל; הם מציבים מצלמות ויושבים במרכז השליטה והבקרה.

<יצחק רודיך: פשוט יושב בן אדם אחד ומזיז את המצלמה ונותן דוח, ו-48 שעות אחרי זה בן אדם מקבל הביתה דוח.

<יצחק רודיך: אם יעשו במעלה השלום את המצלמות האלה, אם ישימו כמה עמודים גלמים שיעשו את זה - - -

ישראל אייכלר: תהיה עוד הכנסה למשרד האוצר.

<יצחק רודיך: כן, אבל תהיה תחבורה נורמלית.

ישראל אייכלר: פקח מונע מפגע, הוא לא נותן דוחות.

ישראל אייכלר: לכותל באים לא תושבים קבועים, אז מה, אז מיליון אזרחי ישראל יקבלו דוח במשך שנים?

<יצחק רודיך: עם שילוט מתאים, כמו בכל מקום.

ישראל אייכלר: אה, שכתוב שהמקום מצולם ואתה תקבל דוח?

<יצחק רודיך: גם היום קיים שילוט שאסור לחנות שם.

<יצחק רודיך: לגבי הבין-עירוני, כמו שאמר חגי, אנחנו מתבססים על מוקדי יציאה.

<יצחק רודיך: משרד התחבורה וגם עיריית ירושלים, בגיבוי מאוד מבורך של המשטרה, מקימים ממוצאי ראש השנה מוקדי יציאה.

<יצחק רודיך: במקום להכניס את כולם לתוך הכבישים ולעמוד, אנחנו מתבססים על מוקדי יציאה, שיפורסמו על ידי משרד התחבורה לכל הציבור, בכל העיתונות.

<יצחק רודיך: גם מוצאי יום כיפור, גם מוצאי שמחת תורה.

<יצחק רודיך: אנחנו נפעיל את זה - - -

<שלומית אבינוח-קואולמן: כדאי גם באתר החברה, לא רק במשרד התחבורה.

<יצחק רודיך: משרד התחבורה זה לא רק "אגד".

<יצחק רודיך: זה דבר שמתואם בין החברות - - -

<שלומית אבינוח-קואולמן: אבל כל חברה גם צריכה לפרסם באתר שלה.

<יצחק רודיך: ברור, ברור, זה מפורסם.

<יצחק רודיך: השנה חג סוכות הוא חג קצר; יש לנו יומיים מרכזיים של חול המועד, שזה יום ראשון ויום שני.

<יצחק רודיך: יום ראשון זה ברכת כוהנים ויום שני זה יום שהוא לא פחות מברכת כוהנים.

<יצחק רודיך: אני מעריך שכביש 1 וכביש 443 ביומיים האלה, במיוחד בשעות אחר הצהריים והערב, יהיו במצב over מבחינת תחבורה.

<יצחק רודיך: אנחנו נתמרן בין כולם - - -

ישראל אייכלר: מה לגבי מחסור בנהגים?

<יצחק רודיך: עברנו את "בין הזמנים" ולא שמעו כל כך על בעיות שהיו ב"בין הזמנים", וזאת בגלל שיתוף הפעולה ש"אגד" מקיימת היום עם חברות אחרות.

<יצחק רודיך: אנחנו לקחנו לקווי בית שמש את חברת "פסגות", אנחנו רואים היום הרבה אוטובוסים, גם בקווי בית שמש, של "אגד היסעים", ואנחנו הכנסנו עוד חברות שעוזרות לנו לתת פתרון לבעיה של חוסר נהגים.

<יצחק רודיך: הבעיה של חוסר נהגים בעצם נפתרה על ידי זה שאנחנו הכנסנו עוד חברות לתוך התפעול של הקווים.

ישראל אייכלר: אבל תדאגו שהנהגים של החברות הנוספות ידעו את המסלול.

<יצחק רודיך: נכון, קורה שבן אדם אולי שואל איפה נוסעים ואיך נוסעים, אנחנו מכירים את זה גם מנהגי "אגד" שנוסעים לפעמים למירון ולא בדיוק מכירים את הכבישים כי הם עובדים באזורים אחרים.

<יצחק רודיך: אבל אני חושב שבסך הכול - - -

ישראל אייכלר: זה רעיון טוב, כי אנחנו לא מוכנים לקבל את התירוץ שאין נהגים.

<יצחק רודיך: אני רק אומר לסיום שבעקבות ההכנסה של עוד חברות שמפעילות יחד איתנו, אנחנו תגברנו מאוד את קווי השירות.

<יצחק רודיך: 402 שולש בכמות הנסיעות שלו בחול המועד, ואנחנו מאוד מקווים שכולנו, בעזרת השם, נעבור בשלום את החג הזה.

ישראל אייכלר: אני ממש מודה לך על האופטימיות.

ישראל אייכלר: עכשיו רשות הדיבור למשרד התחבורה, שעובדים קשה כל השנה ונושאים באחריות וחוטפים את כל התלונות.

ישראל אייכלר: מורן, את לא היית פה בהתחלה - - -

<מורן יונה: חלק מהנקודות כבר קיבלו התייחסות מהמפעילים.

<מורן יונה: אני אתייחס לנושא של הפרסום.

<מורן יונה: אחד הפונים דיבר על הפרסום של מוקדי היציאה בירושלים.

<מורן יונה: אנחנו מוציאים מידע מאוד מסודר שמראה את מוקד היציאה של כל קו - - -

<אהרון מנס: איפה זה מפורסם?

<מורן יונה: גם בעיתונות, הכללית והחרדית, גם בתחנות עצמן וגם באתרי המפעילים.

<מורן יונה: בנוסף, במוקד המידע הארצי של משרד התחבורה אפשר להתקשר ולקבל את כל המידע שצריך, גם בזמן אמת.

<מורן יונה: בנוגע לכותל אין יותר מדי מה להרחיב על הדברים של יצחק רודיך.

<מורן יונה: הנושא הזה נמצא בטיפול של הוועדה ואנחנו נבחן את כל מה שאפשר לעשות שם.

<מורן יונה: הבעיה העיקרית שם זה תשתית.

<מורן יונה: לא משנה כמה שירות אנחנו - - -

ישראל אייכלר: נתתי הצעה לתשתית והתעלמתם ממנה: שהאוטובוסים לא יצטרכו להיכנס לשער האשפות; תחסכו המון שעות והמון עמוס על ידי טנדר קטן אחד שעושה סיבובים קלים משער האשפות ועד שער הגורן וחזרה.

<מורן יונה: ההחלטה על כניסה לשער האשפות זו החלטה שהתקבלה לפני שלוש או ארבע שנים, ואם אני לא טועה זה היה בגלל עניין ביטחוני, מאגף התנועה או משהו כזה.

<מורן יונה: לי אין בעיה להוציא את האוטובוסים האלה החוצה.

ישראל אייכלר: בחגי תשרי ממילא רוב הנסיעות לא נכנסות.

<מורן יונה: אני לא רוצה להיות תלויה במחסום של שער האשפות, זה ברור.

ישראל אייכלר: לא, אבל אני פותר לכם בעיה לוגיסטית של תשתית.

ישראל אייכלר: אם יהיה חלילה מצב ביטחוני שמצריך להיכנס בפנים, אני מבין.

ישראל אייכלר: אבל היום, בפרט באלול-תשרי, שממילא לרוב האוטובוסים אתם לא נותנים להיכנס, אני מציע לצוות.

ישראל אייכלר: .. "מורשת הכותל" בוודאי תוכל להשיג איזה טנדר בהשכרה לחודש ימים שפשוט יעלה את הנוסעים הזקוקים לזה, ואז הכול יזרום בחוץ, כמו ברכבת.

<מורן יונה: ההצעה להוריד את 1 ו-3 לשער האשפות - - -

ישראל אייכלר: כן.

ישראל אייכלר: להוריד ליד השער ולהעלות אחרי השער, אחד אחרי השני, כמו שיירה, ולא שיעמדו ויחכו שיתמלא כמו סרדינים, אלא להזרים ולהזרים.

ישראל אייכלר: שהאוטובוסים ייסעו ממש כמו רכבת.

<יצחק רודיך: אפשר לשלב: שהאוטובוס יעלה אבל לא יעצור בגורן, אלא יוריד את האנשים ויאסוף נוסעים מחוץ לשער האשפות.

<יצחק רודיך: בכזה מצב אנחנו מרוויחים שבעצם תמיד האוטובוסים יוכלו לעלות, כי לא תהיה בעיה של כניסה לכיוון הגורן.

<יצחק רודיך: הם יעלו את האנשים את העלייה - - -

ישראל אייכלר: אבל כולנו יודעים מה קורה כשאוטובוס מפרקים צריך להיכנס לשער האשפות: צריך לחסום את כל התנועה - - -

<יצחק רודיך: אנחנו עושים את זה בצורה מאוד יפה.

<יצחק רודיך: הבעיה המרכזית היא - - -

ישראל אייכלר: אני הצעתי הצעה מאוד פשוטה, אולי נעשה משאל עם על זה.

ישראל אייכלר: ..

<יצחק רודיך: אני אומר שבנוסף על ההצעה הזאת - - -

ישראל אייכלר: בסדר, על זה נדבר אחרי החגים.

ישראל אייכלר: הנציג של הרב רבינוביץ', תביא לנו בבקשה תשובה ממנו האם הוא מוכן לשכור טנדר או שניים שייסעו כל חגי תשרי משער האשפות עד שער הגורן וחזרה, כדי להוציא ולהכניס את האנשים שלא מסוגלים ללכת משער האשפות עד הכותל.

ישראל אייכלר: כי הפקק שנוצר בכניסה או ביציאה חוסם את כל העיר.

ישראל אייכלר: שם צוואר הבקבוק של העיר העתיק, של אזור אגן הכותל.

ישראל אייכלר: זאת הצעה כל כך פשוטה, של אדם כל כך פשוט, שאין לו שום מושג בהנדסה ותחבורה.

ישראל אייכלר: אני מציע לכם את זה כבר כמה ישיבות – ושום דבר.

ישראל אייכלר: אז אנא מכם.

ישראל אייכלר: לגבי לאפשר הסעת נוסעים בעמידה מעבר לעשרה נוסעים – מה משרד התחבורה עושה לגבי זה?

<מורן יונה: ההגבלה הזאת עדיין קיימת מבחינת משרד התחבורה.

<מורן יונה: אפשר להעלות עד עשרה נוסעים בעמידה, וככל שיש נוסעים שמחכים בתחנה צריך להוציא עוד שירות.

ישראל אייכלר: ואם נמצא באיזה מושב מישהו שמחכה בחוץ בלילה?

<מורן יונה: בדרך כלל האוטובוסים במרחב הכפרי פחות מתמלאים ואנחנו לא מגיעים למצבים של יותר מעשרה נוסעים בעמידה.

<מורן יונה: ובמידה שיש בעיות כאלה המפעיל יודע שהוא צריך לתגבר את השירות.

ישראל אייכלר: הוועדה שוב מבקשת לאפשר את זה.

ישראל אייכלר: ביקשנו את זה כבר כמה פעמים, ואם צריך חקיקה אז גם נעשה חוק.

ישראל אייכלר: שר התחבורה בא מאוד לקראתנו בכל הנושאים, כולל עבודות בשבת – אז גם בזה הוא יבוא לקראתנו ויאפשר להעלות לפחות עד 15 נוסעים במקרה הצורך.

ישראל אייכלר: לגבי סעיף 4, לא לבצע את כל המסלול אלא לתת לאוטובוסים מלאים לצאת מהעיר – את זה אתם עושים?

<מורן יונה: את זה אנחנו עושים במוקדי יציאה.

<מורן יונה: אנחנו מפעילים מוקד יציאה ובדרך כלל חלופות הנסיעה שלו הן הרבה יותר קצרות.

ישראל אייכלר: מצוין.

ישראל אייכלר: לגבי פקחים – יש בעיה של חוסר פקחים בשעות העומס בכל החברות המפעילות בתחנות העמוסות ואין טלפון לפנות למישהו.

ישראל אייכלר: אפשר להגביר את ה - - - ?

<מורן יונה: זה נושא שנמצא באחריות המפעילים.

<מורן יונה: באירועים גדולים, אירועים שנדרש בהם תגבור של שירות, אני לא מכירה בעיה של מחסור בכוח אדם מצד המפעילים.

<מורן יונה: אני רואה, לדוגמה, את "אגד" פה בירושלים – כל החברה נמצאת ברחובות.

<מורן יונה: אותו דבר במוקדים ש"אפיקים" או "קווים" או "סופרבוס" משתתפים בהם - - -

ישראל אייכלר: התלונות שאנחנו מקבלים הן שאין עם מי לדבר ואין פקחים.

<מורן יונה: שוב, אנחנו לא יכולים להציב תחת כל - - -

ישראל אייכלר: את ציינת את "אגד", וזה נכון – ל"אגד" באמת יש במוקדי היציאה הרבה פקחים.

ישראל אייכלר: אבל ב"אפיקים" שמענו הרבה - - -

<מורן יונה: גם ב"אפיקים" וגם ב"קווים" הם נמצאים בתחנות העיקריות ואני לא מכירה את זה שיש בעיה כזאת.

<חגי שוויצר: אנחנו מפעילים פקחים בבני-ברק בכל מוקדי היציאה - - -

ישראל אייכלר: אני מדבר על אשדוד, רוב התלונות על "אפיקים" מגיעות מאשדוד, לא מבני-ברק.

<חגי שוויצר: באשדוד עד האוטובוס האחרון עובדים פקחים שלנו, מסיירים בשטח, לראות שלא נשאר אף אחד.

ישראל אייכלר: מצוין.

<יצחק רודיך: אני רוצה להוסיף שאנחנו לראשונה בבית שמש עושים בערבי חגים מוקדי יציאה.

<יצחק רודיך: תמיד היינו מתחילים את 418 מרמה א', ועכשיו, באישור של מורן, אנחנו יכולים להתחיל אותו ברחוב נהר הירדן למעלה.

<יצחק רודיך: זה עובד כמוקדים, וזה עובד מאוד טוב.

<יצחק רודיך: וגם באשדוד אנחנו מפעילים, במשך 15 שנה, מוקדי יציאה כל ערב שבת.

<יצחק רודיך: בשעה הלחוצה אנחנו עובדים על שלושה - - -

ישראל אייכלר: ויש שם פקחים?

<יצחק רודיך: יש שם פקחים – גם בבית שמש וגם בירושלים.

ישראל אייכלר: ודבר אחרון והכי חשוב – קווי לילה בלילות שמחת בית השואבה בחול המועד שיפעלו עד לפנות בוקר.

ישראל אייכלר: שמענו פה שבעשרת ימי תשובה זה יהיה - - -

<יצחק רודיך: גם בסוכות.

ישראל אייכלר: גם בסוכות בכותל המערבי עד שלוש, שזו בשורה טובה מאוד.

ישראל אייכלר: מה קורה בשאר הארץ?

<מורן יונה: בעיקרון קווי הלילה - - -

ישראל אייכלר: אני לא מדבר על קווי הלילה הרגילים, שזה תקציב נפרד.

ישראל אייכלר: אני מדבר על להמשיך את הפעילות איפה שיש עומס ויש אנשים שרוצים לנסוע בימי שמחות בית השואבה, שרוצים להמשיך אל תוך הלילה עד לפנות בוקר.

<מורן יונה: שירות מתוגבר.

<מורן יונה: כל שנה אנחנו עושים הפקת לקחים על מה שקרה, על מה שצריך להוסיף, ואנחנו מוסיפים.

<מורן יונה: כמו שאמר קודם יצחק, רק השנה היו לכותל ביום אחד יותר מ-1,200 נסיעות.

<מורן יונה: וגם במקומות אחרים שצריך - - -

ישראל אייכלר: בחול המועד?

<מורן יונה: או מאריכים את הפעילות.

ישראל אייכלר: אז אנחנו נעדכן אתכם במוקדי יציאה שאנחנו יודעים שיהיו בהם המון עומסים.

<אהרון מנס: אז בירושלים יהיו קווי לילה?

ישראל אייכלר: אל תקרא לזה "קווי לילה", כי אז שר התחבורה נכנס למגננה.

ישראל אייכלר: נקרא לזה תגבור השירות עד שתיים-שלוש לפנות בוקר.

<מורן יונה: אבל כמובן שהכול לפי היכולות של המפעיל.

<מורן יונה: הרי למחרת אותו מפעיל צריך להפעיל את השירות בבוקר - - -

ישראל אייכלר: שישכור נהגים מהחברות - - -

<יצחק רודיך: זה לא למחרת.

<יצחק רודיך: אם בשלוש בבוקר אנחנו מסיימים את השירות לכותל אז האוטובוס מגיע בסביבות ארבע לסניף ובארבע וחצי האוטובוס הראשון כבר יוצא לכיוון הכותל.

<יצחק רודיך: כך שזה בעצם מסביב לשעון, חוץ מליל הושענא רבה, שזה - - -

ישראל אייכלר: ולכן אפשר להוסיף חברות נוספות.

ישראל אייכלר: בכל אופן, הוועדה מבקשת - - -

<יוסף דב וייס: אני מבקש להוסיף משהו - - -

ישראל אייכלר: לא, אני סיימתי, אני מצטער, אני חייב לסיים את השידור.

<יוסף דב וייס: עוד משהו קטן - - -

ישראל אייכלר: אני אדבר איתך אחר כך כמה שעות שאתה רוצה.

ישראל אייכלר: אני מסכם.

ישראל אייכלר: אנחנו מבקשים להמשיך לתגבר את הקווים בלילות שמחת בית השואבה ועשרת ימי תשובה במקומות ובמוקדים שיש הרבה נוסעים – גם של האוטובוסים וגם של חברת "סיטיפס".

ישראל אייכלר: אנחנו מבקשים להפעיל את הקו בלילה בתקופת חול המועד ועשרת ימי תשובה, ימי הסליחות, עד לשעה שלוש.

ישראל אייכלר: הוועדה רשמה בסיפוק את הודעת משרד התחבורה וחברות המפעילים שבכותל המערבי יהיו בלילות האלה קווי אוטובוסים עד שעה שתיים וחצי-שלוש.

ישראל אייכלר: הוועדה מבקשת לגייס נהגים בדחיפות ובמהירות למלא את כל החסרים, שלא יהיה מצב שאזרחים לא מקבלים שירות בגלל מחסור בנהגים.

ישראל אייכלר: אנחנו פונים לשר התחבורה ולעיריית ירושלים לדאוג להצבת שני פקחים להסדרת התנועה בכותל המערבי בחגי תשרי, גם בשער האשפות וגם בכיכר גורן.

ישראל אייכלר: הוועדה מברכת על הודעת המשטרה שלא מאפשרים עבודות תשתית בכבישים הבין-עירוניים והעירוניים בימי החג וחול המועד.

ישראל אייכלר: הוועדה מברכת על התיאומים בין משרד התחבורה, המפעילים והעיריות לקראת החגים, להזרמת התחבורה הציבורית בירושלים ושאר חלקי הארץ.

ישראל אייכלר: אנחנו מבקשים משר התחבורה, וגם מהפקחים והמפעילים, להקפיד על נהגים שלא אוספים נוסעים כאשר יש להם עדיין מקום באוטובוסים.

ישראל אייכלר: דבר אחרון, הוועדה רושמת את העובדה שמשרד התחבורה יפרסם בכל המקומות את העובדה שיש מוקדי יציאה, כדי לאפשר את הזרימה.

ישראל אייכלר: אנחנו מברכים במיוחד על הקמת הצוות הייעודי לתחבורה הציבורית בכותל המערבי.

ישראל אייכלר: הוועדה חוזרת ומציעה את ההצעה הפשוטה לעשות מיניבוס קטן שיעלה את הנוסעים הזקוקים לכך משער האשפות לשער גורן, כדי לאפשר את הזרימה של התנועה מחוץ לשער האשפות.

ישראל אייכלר: הוועדה גם מברכת על ההודעה של חברת "אגד", של הרב יצחק רודיך, שהשירות יימשך עד שתיים וחצי-שלוש בלילה בעשרת ימי תשובה וחול המועד.

ישראל אייכלר: יש עוד נקודה שאני רוצה להעלות.

ישראל אייכלר: למרות הודעת משרד התחבורה שחברות התחבורה הציבורית לא יקנסו בקנס מישהו שבא עם רב-קו שדומה במחיר אבל של מישהו אחר, קיבלנו תלונות ש"סיטיפס" כן קנסה משפחות על זה שהן באו עם כרטיס אחד.

ישראל אייכלר: זה היה לפני שבועיים-שלושה.

ישראל אייכלר: אנחנו מבקשים מחברת "סיטיפס" ומכולם לא לקנוס, לפי הוראת משרד התחבורה, אנשים שבאים עם כרטיס שלא רשום על שמם, כי הם שילמו על הכרטיס, הם משלמים על הנסיעה, ולא משנה איך קוראים למשלם.

ישראל אייכלר: והדבר הכי חשוב: הייתה הוראה של משרד התחבורה לא לעכב אוטובוסים בשביל גביית כספים מחוץ לעיר, אבל אתם שוב עושים את זה.

ישראל אייכלר: אני לא יודע מי עשה את זה, אבל בבית מאיר עצרו אוטובוסים ובמשך יותר מרבע שעה גבו כסף מאנשים.

ישראל אייכלר: אנשים לא יכולים להיות כלואים באוטובוס בגלל שלא גובים.

ישראל אייכלר: שהגובה יואיל בטובו לנסוע עם האוטובוס, כמו שהפקחים בזמני היו נוסעים עד התחנה הבאה.

ישראל אייכלר: מורן, את מכירה את התופעה?

<אהרון מנס: משרד התחבורה אמור לקנוס אותם.

<מורן יונה: בדרך כלל כשיש שירות מתוגבר אז מתגברים גם עם אוטובוסים של קבלני משנה.

ישראל אייכלר: בסדר גמור, אבל שהפקח ייסע עם האוטובוס, יגבה בדרך וירד בבני-ברק.

<מורן יונה: הפיקוח והבקרה על התשלום או איסופו נעשה בעצירה מאוד-מאוד קצרה - - -

ישראל אייכלר: זה רבע שעה.

<מורן יונה: אני מכירה את זה, זה הרבה פחות מרבע שעה.

ישראל אייכלר: 50 אנשים שמשלמים לכרטיסן זה יותר מרבע שעה.

ישראל אייכלר: אני חושב שזו כליאת בני אדם.

<מורן יונה: אנחנו ממליצים לכולם להגיע עם כרטיסי רב-קו טעונים ואז כל התהליך הזה יהיה הרבה יותר מהיר.

ישראל אייכלר: לא, אנחנו נוציא מכתב לשר התחבורה שירענן את ההוראה הזאת.

ישראל אייכלר: אי אפשר לכלוא אנשים באוטובוס, גם אם הם חטאו ונסעו בתחבורה ציבורית.

ישראל אייכלר: תודה רבה ושנה טובה וכתיבה וחתימה טובה.